open-index/open-wikipedia-markdown huggingface dataset:
സ്റ്റാൻ ലീ

1940 -കൾതൊട്ട് സജീവമായി 2010 വരെ സജീവമായിരുന്ന ഒരു അമേരിക്കൻ കോമിക് പുസ്തക രചീതാവും, എഡിറ്റും, പബ്ലിഷറുമായിരുന്നു **സ്റ്റാൻ  ലീ** ( **സ്റ്റാൻലീ മാർട്ടിൻ ലെയ്ബർ**; 1922 ഡിസംബർ 28 - 2018 നവംബർ 12). രണ്ട് പതിറ്റാണ്ട്കാലത്തോളം വളരെ ചെറിയ ഘട്ടത്തിൽ നിന്ന് മാർവെൽ കോമിക്സിന്റെ പ്രധാന ചുമതല വഹിച്ചുകൊണ്ട് അതിനെ വലിയ പ്രസിദ്ധീകരണശാലയായും, കോമിക്സ് മേഖലയെ തന്നെ കീഴ്പെടുത്തിയ മൾട്ടീമീഡിയ കോർപ്പറേഷൻ ആയും മാറ്റി.

സ്പൈഡർമാൻ, എക്സ് മെൻ, അയേൺ മാൻ, തോർ, ഹൾക്ക്, ഫന്റാസ്റ്റിക് ഫോർ, ബ്ലാക്ക് പാന്തെർ, ഡെയർഡെവിൽ, ഡോക്ടർ സ്റ്റ്രെയിഞ്ച്, സ്കാർലെറ്റ് വിച്ച്, ആന്റ് മാൻ തുടങ്ങിയ സാങ്കൽപ്പിക കഥാപാത്രങ്ങളെ മാർവെൽ-വിശേഷിച്ച്-കോ-റൈറ്റർ/ആർട്ടിസ്റ്റ് ആയ ജാക്ക് കിർബി, സ്റ്റീവ് ഡിറ്റ്കോ എന്നിവരോടൊപ്പം സ്റ്റാൻലീ നിർമ്മിച്ചു. അതിൽ നിന്ന് 1960 തൊട്ട് സൂപ്പർഹീറോ കോമിക്സിന് ഒരു പുതിയ ശൈലി രൂപീകരിക്കാൻ അദ്ദേഹത്തിന് കഴിഞ്ഞു. 1970 കളിൽ കോമിക്സ് കോഡ് അതോറിറ്റിയെ വെല്ലുവിളിക്കുകയും, പരോക്ഷമായി അതിന്റെ പോളിസികളിൽ മാറ്റം വരുത്തുകയും ചെയ്തു. 1990 -ൽ അദ്ദേഹം വിരമിച്ചെങ്കിലും മാർവെല്ലിന്റെ യഥാർത്ഥാധികാരമില്ലാത്ത തലവനായി തുടർന്നു. അതിനോടനുബന്ധിച്ച് മാർവെൽ സിനിമകളിൽ സ്റ്റാൻ -ലീ കാമിയോ എന്ന പേരിൽ അദ്ദേഹം പ്രത്യക്ഷപ്പെട്ടുകൊണ്ടിരുന്നു. അത് എക്സിക്യൂട്ടീവ് പ്രൊഡ്യൂസർ എന്ന ബഹുമാനപൂർണമായ സ്ഥാനം സ്വീകരിച്ചു. തൊണ്ണൂറുകളിലും തന്റെ സർഗാത്മക പ്രവർത്തികൾ അദ്ദേഹം തുടർന്നു. 2018-ലെ തന്റെ മരണംവരെയും അതുണ്ടായിരുന്നു.

1944-ൽ വിൽ‍ ഇസ്നർ അവാർഡ് ഹാൾ ഓഫ് ഫെയിം, 1995-ൽ ജാക്ക് കിർബി ഹാൾ ഓഫ് ഫെയിം, 2008-ൽ എൻഇഎ യുടെ നാഷ്ണൽ മെഡൽ ഓഫ് ആർട്ട്സ് എന്നീ പുരസ്കാരങ്ങൾ അദ്ദേഹം നേടിയിട്ടുണ്ട്.

## ജീവിതം
ന്യൂയോർക്ക് നഗരത്തിലെ മാൻഹാട്ടനിൽ 1922 ഡിസംബർ 28-ന് സീലിയയുടേയും, ജാക്ക് ലെയ്ബറിന്റേയും ആദ്യത്തെ മകനായി സ്റ്റാൻലി മാർട്ടിൻ ലെയ്ബർ ജനിച്ചു. അദ്ദേഹത്തിന്റെ അച്ഛൻ ഒരു തുന്നൽക്കാരനായിരുന്നു. മഹാസാമ്പത്തികമാന്ദ്യത്തോടനുബന്ധിച്ച് മാൻഹാട്ടനിലെ വാഷിങ്ടൺ ഹൈറ്റിലെ ഫോർട്ട് വാഷിങ്ടൺ അവന്യു യിലേക്ക് അവർ താമസം മാറ്റി. സ്റ്റാൻ ലീ ക്ക് ലാറി ലെയ്ബർ എന്ന പേരിൽ ഒരു ഇളയസഹോദരനുണ്ട്. കുട്ടിക്കാലത്ത് എറോൾ‍ ഫ്ലിൻ അഭിനയിച്ച നായക വേഷങ്ങളെ ഒരുപാടിഷ്ടപ്പെട്ടിട്ടുണ്ടെന്ന്, അതാണ് തന്റെ പ്രചോദനമെന്ന് സ്റ്റാൻ ലീ പറയുന്നുണ്ട്. 

ബ്രോൻക്സിലെ ഡിവിറ്റ് ക്ലിന്റൺ ഹൈസ്ക്കൂളിൽ ലീ പഠനം തുടങ്ങി. തന്റെ കുട്ടിക്കാലത്ത് എഴുത്തും, ഗ്രേറ്റ് അമേരിക്കൻ നോവൽ എന്ന പേരിൽ ഒരു നോവൽ എഴുതുന്നത് സ്വപ്നം കാണാനുമായിരുന്നു ഏറെ ഇഷ്ടം.  ആ സമയത്ത് അദ്ദേഹം പത്രങ്ങൾക്കും, മറ്റുമായി ചരമകോളം എഴുതികൊടുക്കൽ, ജാക്ക് മെയ് ഫാർമസിയ്ക്കായി സാൻഡ്‍വിച്ചുകൾ കൊണ്ടുകൊടുക്കൽ, ട്രൗസർ നിർമ്മാണ കമ്പനിയിൽ ഒഫീസ് ബോയ് ആയി  നിൽക്കൽ, ന്യൂയോർക്ക് ഹെറാൾഡ് ട്രിബൂൺ പത്രം കൊണ്ടുകൊടുക്കൽ, എന്നീ ജോലികളെല്ലാം അദ്ദേഹം ചെയ്തിരുന്നു. പതിനഞ്ചാം വയസ്സിൽ, ബിഗ്ഗസ്റ്റ് ന്യൂസ് ഫ് ദി വീക്ക് കോണ്ടെസ്റ്റ് എന്ന പേരിൽ ന്യൂയോർക്ക് ഹെറാൾഡ് ട്രിബൂൺ സംഘടിപ്പിച്ച മത്സരത്തിൽ പങ്കെടുത്തിരുന്നു. തുടർച്ചയായ മൂന്ന് ആഴ്ചകളിൽ ലീ ക്കായിരുന്നു ഒന്നാംസ്ഥാനം. അദ്ദേഹത്തിന്റെ എഴുത്തിനെ പത്രം ഒദ്യോഗികമാക്കാൻ നിർദ്ദേശിച്ചു. അത് തന്റെ ജീവിതം മാറ്റിമറിച്ചെന്ന് ലീ പറയുന്നു.
പതിനാറ് അര വയസ്സുള്ളപ്പോൾ ഹൈസ്ക്കൂൾ വിദ്യാഭ്യാസം പൂർത്തിയാക്കുകയും WPA ഫെഡറൽ തിയേറ്റർ പ്രോജക്റ്റിൽ ചേരുകയും ചെയ്തു.
## അവലംബം

വർഗ്ഗം:2018-ൽ മരിച്ചവർ
വർഗ്ഗം:1922-ൽ ജനിച്ചവർ
വർഗ്ഗം:ജൂത അമേരിക്കൻ എഴുത്തുകാർ
വർഗ്ഗം:20-ആം നൂറ്റാണ്ടിലെ അമേരിക്കൻ എഴുത്തുകാർ
വർഗ്ഗം:അമേരിക്കൻ അജ്ഞേയതാവാദികൾ
വർഗ്ഗം:മാർവൽ കോമിക്സ്
വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ
കൈതയോലപ്പാനെയ്ത്ത്

പരമ്പരാഗതമായി കേരളത്തിലുള്ള കരകൗശല വേലകളിൽ പ്രധാനപ്പെട്ട ഒന്നാണ് കൈതച്ചെടിയുടെ ഓലകൊണ്ടു പായും മറ്റും നെയ്യുക .കൊല്ലം ജില്ലയിലെ തഴവാ എന്ന സ്ഥലം ഇതിനു പ്രസിദ്ധമത്രേ. തഴവായുമായുള്ള ബന്ധം കൊണ്ടാകാം ഇത്തരം പായ്ക്ക് താപ്പായ് എന്നു പേര് വന്നത്.ജലാശയങ്ങൾക്കരികിൽ തഴച്ചുവളരുന്ന കൈതച്ചെടിയുടെ ഓലകൾ സംഭരിച്ച് വെളുപ്പിച്ചതിനുശേഷം ചായംതേച്ചുണക്കി പായായി നെയ്തെടുക്കുന്നു .പരുക്ക നോ നേരിയതോ ആയി പലതരത്തിലുണ്ട് പായ്കൾ .നേർത്ത ഇഴകളുളള പായ്കളിൽ വിവിധ രീതികളിൽ അലങ്കാരതയ്യലുകൾക്കും സാദ്ധ്യതയുണ്ട്. കസേരകളുടെയും മറ്റനേകവിധത്തിലുള്ള ഇരിപ്പിടങ്ങളുടെയും കമ്പിളി, പരവതാനി, കരിമ്പടം, കിടക്ക മുതലായവയുടെയും ആവിർഭാവത്തിനു മുമ്പ് എല്ലാ ഗൃഹങ്ങളിലും പായ്കൾ അനുപേക്ഷണീയമായിരുന്നു. ഇപ്പോഴും ഇടത്തത്തിലും കീഴേക്കിടയിലുമുള്ള വരുമാനക്കാരുടെ വീടുകളിൽ പായ്കൾ തന്നെയാണ് ഇരിക്കാനും കിടക്കാനും മറ്റും ഉപയോഗിക്കുക

തലയണയുറകൾ, കുഷനുകൾ, പലതരം സഞ്ചികൾ, തൊപ്പികൾ, വട്ടികൾ, പൂത്തട്ടകൾ, ചുവരിലും മേശപ്പുറത്തും വയ്ക്കാവുന്ന അലങ്കരണമോ ധർമ്മമായുള്ള പല പദാർത്ഥങ്ങളും കൈതയോല കൊണ്ട് കേരളീയർ നിർമ്മിക്കാറുണ്ട് .കൗതുകവസ്തുക്കൾക്ക് അഴകേറുന്നതിനു വേണ്ടി പലപ്പോഴും ചിത്രത്തയ്യൽപ്പണികളും ഈ വസ്തുക്കളിൽ ചെയ്തു വരുന്നു. ഒരു പ്രത്യേക ജാതിയുടെയും കുത്തകയല്ല ,ഇമ്മാതിരി ജോലികളെങ്കിലും മിക്കവാറും സ്ത്രീകൾക്കാണ് ഈ രംഗത്തു നേതൃത്വം.

വർഗ്ഗം:കരകൗശലം
യൂണിവേഴ്സിറ്റി ഓഫ് അയോവ മ്യൂസിയം ഓഫ് ആർട്ട്

അമേരിക്കൻ ഐക്യനാടുകളിലെ അയോവയിൽ അയോവ സിറ്റിയിലെ യൂണിവേഴ്സിറ്റി ഓഫ് അസോസിയേഷന്റെ ഭാഗമായ ഒരു വിഷ്വൽ കലാ സ്ഥാപനമാണ് **യൂണിവേഴ്സിറ്റി ഓഫ് ലോവ മ്യൂസിയം ഓഫ് ആർട്ട്.** അമേരിക്കൻ അലിയൻസ് ഓഫ് മ്യൂസിയത്തിന്റെ അംഗീകാരമുള്ളതും അതിന്റെ ഡയറക്ടർ  അസോസിയേഷൻ ഓഫ് ആർട്ട് മ്യൂസിയം ഡയറക്ടേഴ്സിൻറെ അംഗവുമാണ്. ആരംഭം മുതൽ, മ്യൂസിയം പല പഠന പ്രോഗ്രാമുകളിലും പങ്കുചേർന്നു, 

യൂണിവേഴ്സിറ്റി ഓഫ് അയോവ സ്കൂൾ ഓഫ് ആർട്ട് ആന്റ് ആർട്ട് ഹിസ്റ്ററി നിരവധി പദ്ധതികളുമായി പങ്കുചേർന്നു. പതിറ്റാണ്ടുകളായി വാർഷിക MFA ഷോയും ഫാക്കൽറ്റിയുടെ പ്രദർശനങ്ങളും സ്പോൺസർ ചെയ്തു.SAAH ൽ നിന്നുള്ള അധ്യാപകരും മറ്റെല്ലാവരും, കാമ്പസിലെ ഗ്രാജ്വേറ്റ് വിദ്യാർത്ഥികൾ അവരുടെ ഗവേഷണ, കോഴ്സുകൾ, സെമിനാറുകൾ എന്നിവയുമായി അടുത്ത ബന്ധമുള്ള മ്യൂസിയത്തിലെ പ്രദർശനങ്ങളുമായി ക്രോഡീകരിച്ചിട്ടുണ്ട്.

## അവലംബം

## ബാഹ്യ ലിങ്കുകൾ
*
*Figge Art Museum 

വർഗ്ഗം:അയോവ സർവ്വകലാശാല മ്യൂസിയം
ശിവഗിരി ശ്രീനാരായണ ഗുരുകുലം

ശിവഗിരി മഠത്തിൽ നിന്ന് ഏതാണ്ട് ഒന്നര കിലോമീറ്റർ അകലെയാണ് ശ്രീ നാരായണ ഗുരുകുലം.ആദ്ധ്യാത്മികമായ ഗുരു ശിഷ്യ പാരസ്പര്യത്തിൽ ഉള്ള ഒരു മാതൃക വിദ്യാഭ്യാസസ്ഥാപനം 1923ൽ നടരാജഗുരു നാരായണ ഗുരുവിന്റെ അനുമതിയോടും അനുഗ്രഹതോടും കൂടി സംസ്ഥാപനം ചെയ്തു. `നാരായണ ഗുരുകുലം ´എന്നതിന് പേരിട്ടു. ഇന്നും നാരായണ ഗുരുകുലത്തിൽ തന്നെ താമസിച്ചു കൊണ്ട് വിദ്യ അഭ്യസിക്കുന്ന കുട്ടികളും മുതിർന്നവരും ഉണ്ട്. മാത്രമല്ല, വിവിധ കലയും ഇവിടെ അഭ്യസിപ്പിക്കുന്നു. ശിവഗിരി ഉത്സവത്തിന് മുൻപായിട്ടാണ് ഇവിടെ ദിവസങ്ങൾ നീണ്ടു നിൽക്കുന്ന ഉത്സവ പരിപാടികൾ നടത്തുന്നത്. നാരായണ ഗുരുകുലത്തിന്റെ മുഖ്യകാര്യാലയം വർക്കല ശ്രീനിവാസപുരത്താണ്.                                                                                ആത്മീയമായ പഠനത്തിനും ശ്രീനാരായണ ദർശനങ്ങളുടെ പ്രചരണത്തിനുമായി ശ്രീനിവാസപുരത്ത് നാരായണഗുരുകുലം പ്രവർത്തിക്കുന്നുണ്ട്. എല്ലാ വർഷവും ഡിസംബർ 20മുതൽ 28വരെ സെമിനാർകളും പ്രഭാഷണവും അവിടെ നടത്തി വരുന്നു. നടരാജഗുരുവാണ് ഗുരുകുലം സ്ഥാപിച്ചത്. നടരാജഗുരുവിനു ശേഷം നിത്യ ചൈതന്യയതിയായിരുന്നു ഗുരു. യതി ഗുരുവിന്റെ കാലശേഷം മുനി നാരായണപ്രസാദ്  സ്വാമികളാണ് ഗുരു  സ്ഥാനത്ത് വന്നത്. പ്രസാദ് സ്വാമികൾ വേദത്തിലും ശ്രീനാരായണ ദർശനങ്ങളിലും അറിവുള്ള സന്യാസി ശ്രേഷ്ഠനാണ്
ചിമ്മിനി ചെറുകിട ജലവൈദ്യുതപദ്ധതി

പ്രതിവർഷം 6.7 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് ** ചിമ്മിനി ചെറുകിട ജലവൈദ്യുതപദ്ധതി **.   തൃശ്ശൂർ ജില്ലയിലെ മുകുന്ദപുരം താലൂക്കിൽ ഉൾപ്പെട്ട വരന്തരപ്പിള്ളി ഗ്രാമപഞ്ചായത്തിലെ   പാലപ്പിള്ളിക്കു സമീപം എച്ചിപ്പാറയിൽ ചിമ്മിനി അണക്കെട്ടിന് ചേർന്ന് താഴെയാണ്  പദ്ധതിയിലെ പവർ ഹൗസ് നിർമിച്ചിട്ടുള്ളത് , .  2015 മെയ് 22 നു ഇതു പ്രവർത്തനം തുടങ്ങി. പദ്ധതിയിൽ ഒരു  ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) **ചിമ്മിനി പവർ ഹൗസ്**

1) ചിമ്മിനി അണക്കെട്ട് (ചിമ്മിനി ജലസംഭരണി)

## വൈദ്യുതി ഉത്പാദനം
ചിമ്മിനി ചെറുകിട ജലവൈദ്യുതപദ്ധതിയിൽ 2.5 മെഗാവാട്ടിന്റെ ഒരു ടർബൈൻ (Francis -type)   ഉപയോഗിച്ച് 2.5 മെഗാവാട്ട്   വൈദ്യുതി ഉത്പാദിപ്പിക്കുന്നു .  വാർഷിക ഉൽപ്പാദനം 6.7   MU ആണ്. 2015 മെയ് 22 നു പദ്ധതി   കമ്മീഷൻ ചെയ്തു.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ ജലവൈദ്യുതപദ്ധതികൾ
കാതലൻ

1994 - ൽ എസ്. ഷങ്കർ സംവിധാനം ചെയ്ത് പുറത്തിറങ്ങിയ ഒരു പ്രണയ - ത്രില്ലർ ചലച്ചിത്രമാണ് **കാതലൻ**. പ്രഭുദേവ, നഗ്മ, വടിവേലു, രഘുവരൻ, ഗിരീഷ് കർണാട് എന്നിവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്ന ഈ ചലച്ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത് എ‍.ആർ. റഹ്‌മാനാണ്. ഈ ചിത്രത്തിലൂടെ എസ്. ഷങ്കറിന് മികച്ച സംവിധായകനുള്ള ഫിലിംഫെയർ പുരസ്കാരവും എ.ആർ. റഹ്‌മാന് മികച്ച സംഗീത സംവിധായകനുള്ള ഫിലിംഫെയർ പുരസ്കാരവും ലഭിച്ചിരുന്നു. 
## അഭിനേതാക്കൾ
* പ്രഭുദേവ - പ്രഭു
* നഗ്മ - ശ്രുതി
* വടിവേലു - വസന്ത്
* രഘുവരൻ - മല്ലികാർജുന
* ഗിരീഷ് കർണാട് - ഗവർണർ കാകർല സത്യനാരായണ മൂർത്തി, ശ്രുതിയുടെ അച്ഛൻ
* എസ്.പി. ബാലസുബ്രഹ്മണ്യം - കതിരേശൻ, പ്രഭുവിന്റെ അച്ഛൻ
* അല്ലു രാമലിംഗയ്യ - ശ്രുതിയുടെ മുത്തച്ഛൻ
* മനോരമ - ശ്രുതിയുടെ മുത്തശ്ശി
* അജയ് രത്നം - സുരക്ഷാ ഉദ്യോഗസ്ഥൻ
* ബാലകുമരൻ - കോളേജ് പ്രിൻസിപ്പാൾ
* ധാമു - പ്രഭുവിന്റെ സുഹൃത്ത്
* ശ്രീറാം ലഗൂ - പാർട്ടി നേതാവ്
* ശുഭശ്രീ
* ഷങ്കർ - കാതലിക്കും പെണ്ണിൻ എന്ന ഗാനരംഗത്തിൽ
* രാജു സുന്ദരം - കാതലിക്കും പെണ്ണിൻ എന്ന ഗാനരംഗത്തിൽ

;ഡബ്ബിങ്
* വിക്രം പ്രഭുദേവയ്ക്കുവേണ്ടി
* സരിത നഗ്മയ്ക്കുവേണ്ടി
* കിറ്റി ഗിരീഷ് കർണാടിനുവേണ്ടി
## ഗാനങ്ങൾ

## അവലംബം


വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:തമിഴ് ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ
പലാങ്ക റായ

ഇന്തോനേഷ്യൻ പ്രവിശ്യയായ  മധ്യ കലിമന്താൻ തലസ്ഥാനമാണ് **പലാങ്ക റായ**. കഹയൻ, സബൻകൗ നദികൾക്കിടയിൽ സ്ഥിതിചെയ്യുന്ന **മധ്യ ബോർണിയോ** എന്നും അറിയപ്പെടുന്നു. നഗരത്തിലെ ഏറ്റവും അടുത്തുള്ള വിമാനത്താവളം ടിജിലിക് റിവട്ട് ആണ്.

2010-ലെ സെൻസസ് പ്രകാരം നഗരത്തിൽ 220,962 ആൾക്കാർ താമസിച്ചിരുന്നു. (2000 ൽ മുൻ സെൻസസിൽ 158,770 ആയിരുന്നു) ശരാശരി ജനസാന്ദ്രത പ്രതിമാസം 92.1 ചതുരശ്രകിലോമീറ്റർ (ഇന്തോനേഷ്യൻ സെൻസസ് 2010 ഫലങ്ങൾ) ഏറ്റവും പുതിയ ഔദ്യോഗിക കണക്കനുസരിച്ച് (ജനുവരി 2014 വരെ) 236,601 ആണ്. 1957-ൽ ആണ് ഈ പ്രദേശം സ്ഥാപിക്കപ്പെട്ടത്. (അടിയന്തര നിയമം 10/1957 ഓട്ടോണമസ് റീജിയൻ മധ്യ കലിമന്താൻ ലെവൽ I രൂപവത്കരിച്ചു)കഹാനനിലെ നദീതീരത്തുള്ള പഹണ്ടത്ത് ഗ്രാമത്തിലൂടെയാണ് അധിനിവേശം ആരംഭിച്ചത്. ഇൻഡോനേഷ്യയിലെ ലാൻഡ് ഏരിയയിലെ ഏറ്റവും വലിയ നഗരമാണ് പലാങ്ക റായ.സംരക്ഷിത വനമേഖല, പ്രകൃതി സംരക്ഷണ മേഖല, ടാൻകിലിംഗ് ഫോറസ്റ്റ് എന്നിവയുൾപ്പെടെ ഭൂരിപക്ഷ പ്രദേശങ്ങളും ഇപ്പോഴും വനപ്രദേശത്താണ്.ഇന്തോനേഷ്യൻ ഭാവി ക്യാപ്പിറ്റൽ പ്രൊപ്പോസലിലെ നഗരങ്ങളുടെ മുൻനിരയിൽ പലാങ്ക റായയെ ഇപ്പോൾ പരിഗണിച്ചിട്ടുണ്ട്. 

## ചരിത്രം

1957 മേയ് 23 ന് ആണ് കലിമന്താൻ ടെൻഗ (മദ്ധ്യ കലിമന്താൻ പ്രവിശ്യ) രൂപീകരിച്ചത്. ആദ്യത്തെ ഇന്തോനേഷ്യൻ പ്രസിഡന്റ്, സുകാർണോ, പുതിയ പ്രവിശ്യയുടെ തലസ്ഥാനമായ പാലങ്കർ റായ നഗരത്തിന്റെ നിർമ്മാണത്തിന് തുടക്കമിട്ടു. തുടക്കത്തിൽ ജക്കാർത്ത മാറ്റി പകരം പുതിയ ഇൻഡോനേഷ്യൻ തലസ്ഥാനം എന്ന നിലയിൽ ഇത് ആസൂത്രണം ചെയ്യപ്പെട്ടു.

ഇന്തോനേഷ്യൻ റിപ്പബ്ലിക്കിന്റെ പ്രസിഡന്റ് പലാങ്ക റായ സിറ്റി വികസനത്തിന്റെ ആദ്യത്തെ ഘട്ടം പൂർത്തിയാക്കിയിരുന്നു. 1957 ജൂലൈ 17 ന് സുകാർണോ പഹാൻഡൂത്തിലെ മദ്ധ്യ കലിമന്താൻ പ്രവിശ്യാ തലസ്ഥാനത്തിലെ സ്മാരകത്തിന്റെ ഉദ്ഘാടനം നിർവഹിച്ചു. പിന്നീട്, 1958-ലെ ലോ നമ്പർ 21 ന് മുൻപത്തെ പ്രവിശ്യാ തലസ്ഥാന നഗരിയായിരുന്ന പഹാൻഡൂത്തിനെ പലാങ്ക റായ എന്ന് പുനർനാമകരണം ചെയ്യപ്പെട്ടു.

## പദോല്പത്തി
ദയാക് നാഗാജു ഭാഷയിലും, സംസ്കൃതത്തിലും രണ്ടു പദങ്ങളുടെ സംയോജനമാണ് പലാങ്ക റായ. പലാങ്ക (നെഗജു) എന്നത് ഒരു വിശുദ്ധ കേന്ദ്രം എന്നാണ്. രായ (സംസ്കൃതം) എന്നത് വിശാലമായ എന്നർത്ഥം. അതിനാൽ പലാങ്ക റായ ഒരു വിശാലമായ പുണ്യ സ്ഥലം എന്നാണ്.

## ഭരണ ജില്ലകൾ
2001-ൽ അധികാര വികേന്ദ്രീകരണത്തിനു മുൻപ് പലാങ്ക റായയിൽ  പഹാൻഡൂത്ത്, ബുക്കിറ്റ് ബദു എന്നീ രണ്ട് ഭരണസംവിധാനങ്ങളായിരുന്നു ഉണ്ടായിരുന്നത്. ഇപ്പോൾ പലാങ്ക റായയിൽ പഹാൻത്, ജകാൻ റായ, ബുക്കിറ്റ് ബദു, സെബാങ്കൗ, റകുമ്പിറ്റ് എന്നീ അഞ്ച് ഭരണപരമായ ജില്ലകളുണ്ട്.

## ഗതാഗതം
ടിജിലിക് റിവട്ട് വിമാനത്താവളം ഈ നഗരത്തിലാണ് സ്ഥിതിചെയ്യുന്നത്. ലയൺ എയർ ഏവിയേഷൻ അക്കാദമിയും ഇവിടെ സ്ഥാപിച്ചിട്ടുണ്ട്.

## വിദ്യാഭ്യാസം
പലാങ്ക റായ യൂണിവേഴ്സിറ്റി, ഇൻസ്റ്റിറ്റൂട്ട് അഗമ ഇസ്ലാം നെഗേരി (IAIN) പലാങ്ക റായ, സെകൊോളാ ടിങ്ഗി അഗാമ ഹിന്ദു ടാംപുംഗ് പെൻയാംഗ് (STAHN-TP), പലാങ്ക റായ, LP3I സെക്കോല ടിങ്ഗി അഗാമ ക്രിസ്റ്റൻ(STAKN) എന്നീ സർവ്വകലാശാലകൾ ഇവിടെ സ്ഥിതിചെയ്യുന്നു. പലാങ്ക റായയിലെ ചില പ്രധാന സ്വകാര്യ സർവകലാശാലകൾ ഇവയാണ്: യൂണിവേഴ്സിറ്റീസ് മുഹമ്മിയ പലാങ്ക റായ , STMIK പലാങ്ക റായ, യൂണിവേഴ്സിറ്റീസ് ക്രിസ്റ്റൻ പലാങ്ക റായ, STIH പലാങ്ക റായ, യൂണിവേഴ്സിറ്റസ് PGRI  പലാങ്ക റായ, STIE പലാങ്ക റായ, STIP ബുംഗ ബംഗ്സ പലാങ്ക റായ, പോൾടെക്കസ് പലാങ്ക റായ, STIKES ഇക്ക ഹരപ് പലാങ്ക റായ. 
## അവലംബം

## ബാഹ്യ ലിങ്കുകൾ
* http://www.palangkaraya.go.id 
* Official Site of Bappeda Kota Palangka Raya 
* PalangkaRaya.net A local online news 

വർഗ്ഗം:ഇൻഡോനേഷ്യയിലെ പ്രവിശ്യ തലസ്ഥാനങ്ങൾ
വർഗ്ഗം:ഇന്തോനേഷ്യയിലെ പ്രവിശ്യകളുടെ തലസ്ഥാനങ്ങൾ
സീ കേരളം

സീ എന്റർടൈൻമെന്റ് എന്റർപ്രൈസസിന്റെ കീഴിലുള്ള മലയാളത്തിലെ ആദ്യ  ടെലിവിഷൻ ചാനൽ ആണ്‌  **സീ കേരളം**. 2018 നവംബർ 26-ന് ഇതിന്റെ 
സംപ്രേഷണം ആരംഭിച്ചു. കൂടാതെ, ഫുൾ എച്ച്.ഡി ചാനലായ **സീ കേരളം എച്ച്.ഡി**-യും അന്നേദിവസം തന്നെ സംപ്രേഷണം ആരംഭിച്ചു.

## ആരംഭം

സീ കേരളവും അതിൻ്റെ തന്നെ ഹൈ ഡെഫനിഷൻ (എച്ച്ഡി) വേരിയന്റുള്ള സീ കേരളം എച്ച്ഡിയും 26 നവംബർ 2018 ന് സമാരംഭിച്ചു, ഇത് തെക്കൻ മേഖലയിലെ ZEE യുടെ അഞ്ചാമത്തെ ചാനലാണ്.

## പരിപാടികൾ

## ഡയറക്ട് ടെലിവിഷൻ പ്രീമിയർ
ആഗോള കോവിഡ്-19 സാഹചര്യം കണക്കിലെടുത്ത് 3 മലയാള സിനിമകളായ *ഇന്നു മുതൽ*, *വൂൾഫ്*, *കൃഷ്ണൻകുട്ടി പണി തുടങ്ങി* എന്നിവ നേരിട്ട് സീ കേരളം ചാനലിലൂടെ റീലീസ് ചെയ്തു.

## ലഭ്യത
ഇന്ത്യയിലും മറ്റ് രാജ്യങ്ങളിലും സാറ്റലൈറ്റ്, കേബിളുകൾ വഴി സീ കേരളം ചാനൽ ലഭ്യമാണ്. ഡിജിറ്റൽ, മൊബൈൽ വിനോദ പ്ലാറ്റ്ഫോമായ ZEE5 വഴിയും ചാനൽ ലഭ്യമാണ്.

## അവലംബം

## പുറം കണ്ണികൾ
* Zee Keralam Official website 
* Zee5 Official website
ഫിദ (ചലച്ചിത്രം)

ശേഖർ കമ്മുല രചനയും സംവിധാനവും നിർവ്വഹിച്ച ഒരു 2017 ഇന്ത്യൻ തെലുങ്ക്-ഭാഷ റൊമാന്റിക് ചിത്രമാണ് **ഫിദ.** വരുൺ തേജ്, സായി പല്ലവി എന്നിവരാണ് പ്രധാന വേഷങ്ങൾ അവതരിപ്പിക്കുന്നത്. ഇതേ പേരിൽ തന്നെ മലയാളത്തിലേക്ക് ഈ ചിത്രം വിവർത്തനം ചെയ്തിരുന്നു.

## അഭിനേതാക്കൾ
* വരുൺ തേജ് as വരുൺ 
* സായി പല്ലവി as ഭാനുമതി
* രാജ ഛെംബൊലു as Raju, Varun's elder brother
* ശരണ്യ പ്രദീപ് as Renuka, Bhanumati's elder sister
* ആര്യൻ തല്ല as Bujji, Varun's younger brother
* സായ് ചന്ദ് as Bhanumati and Renuka's father
* ഗീത ഭാസ്കർ as Bhanumati and Renuka's aunt
* സത്യം രാജേഷ് as Ali, Varun's friend
* ഹർഷ്വർധൻ റാണെ as Bhanumati's neighbor/suitor (cameo)
* ഗായത്രി ഗുപ്ത as Sumathi, Bhanumati's friend
* മനീഷ എരബത്തിനിas Varun's cousin Shailu
* കാതറീന റിച്ച്സ്റ്റർ as Suzie
* നഥാൻ സ്മലെസ്
* ലിഡിയ പാഗൻ
* ശ്രീ ഹർഷ ജസ്തി

## ശബ്ദട്രാക്ക്

സംഗീതസംവിധായകൻ ശക്തികാന്ത് കാർത്തിക് ആണ് ഈ ചിത്രത്തിന്റെ സംഗീതം നിർവഹിച്ചിരിക്കുന്നത്. ആദിത്യ സംഗീതം നൽകിയിരിക്കുന്നു.'' 

 
## അവലംബം

## ബാഹ്യ ലിങ്കുകൾ
* 

വർഗ്ഗം:തെലുഗു ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ഇരുപ്പത്തിനാല്‌വൃത്തം

ഒരു മലയാള ഭാഷാ വൃത്തമാണ് **ഇരുപ്പത്തിനാല് വൃത്തം**
## ലക്ഷണം
ഇതെല്ലാം നാലു പാദങ്ങളിലുള്ള ശ്ലോകങ്ങളാണ്‌; എന്നാൽ പൂർവാർദ്ധം ഉത്തരാർദ്ധമെന്നു രണ്ടായി മുറിയണമെന്നില്ല. ചിലേടത്ത്‌ അർദ്ധം രണ്ടും ചേർന്നു സമാസിച്ചും കാണും. എങ്ങനെ എന്നാൽ, 
## അവലംബം


വർഗ്ഗം:വൃത്തങ്ങൾ (വ്യാകരണം)
ഗൊറാന്റാലോ

**ഗൊറാന്റാലോ** സുലവേസി ദ്വീപിൽ സ്ഥിതിചെയ്യുന്ന ഇന്തോനേഷ്യയിലെ ഒരു പ്രവിശ്യയാണ്. മിനാഹാസ ഉപദ്വീപിൽ സ്ഥിതിചെയ്യുന്ന ഈ പ്രവിശ്യ, 2000 ഡിസംബർ 5-ന് ഉദ്ഘാടനം ചെയ്യപ്പെട്ടുന്നതുവരെ, വടക്കൻ സുലവേസി പ്രവിശ്യയുടെ ഒരു ഭാഗമായിരുന്നു. പ്രവിശ്യാ തലസ്ഥാനവും പ്രധാന പ്രവേശന കവാടവും ഏറ്റവും ജനസാന്ദ്രതയുള്ള നഗരവുമായ ഗൊറാന്റാലോ നഗരം (പലപ്പോഴും ഹുലോന്റാലോ നഗരം എന്നും അറിയപ്പെടുന്നു) "പോർച്ച് ഓഫ് മദീന" (ഇന്തോനേഷ്യൻ: സെരാമ്പി മദീന) എന്ന അപരനാമത്തിൽ പ്രശസ്തമാണ്. സർക്കാർ, സമൂഹം, കോടതികൾ എന്നീ വിവിധ മേഖലകളിൽ ഇസ്ലാമിക നിയമങ്ങൾ നടപ്പാക്കാനുള്ള ഒരു അടിത്തറയായി നഗരത്തെ ഗോറാന്റാലോയിലെ രാജവംശം ഉപയോഗിച്ചിരുന്നു. ഗൊറാന്റാലോ പ്രവിശ്യയുടെ മൊത്തം വിസ്തീർണ്ണം 12,435 ചതുരശ്ര കിലോമീറ്ററാണ് (4,801 ചതുരശ്ര മൈൽ). 2016 ലെ ഔദ്യോഗിക കണക്കുകളിൽ ജനസംഖ്യാ സാന്ദ്രത, ഒരു ചതുരശ്ര കിലോമീറ്ററിന് 88 പേർ എന്ന നിലയിൽ 1,133,237 ആയിരുന്നു.

ചരിത്രപരമായി, കൊളോണിയൽ കാലഘട്ടത്തിനു വളരെ മുമ്പ്, കിഴക്കൻ ഇന്തോനേഷ്യയിൽ ഇസ്ലാമിക വ്യാപനത്തിന്റെ കേന്ദ്രമായി പ്രവർത്തിച്ചത് ഗൊറാന്റാലോ പ്രവിശ്യ ആയിരുന്നു. അക്കാലത്ത് പല സ്വതന്ത്ര ഗൊറാന്റാലോണൻ രാജ്യങ്ങളുടേയും കേന്ദ്രമായിരുന്നു ഈ പ്രവിശ്യ. പതിനേഴാം നൂറ്റാണ്ടിന്റെ തുടക്കത്തിൽ ഡച്ചുകാർ ഈ പ്രദേശത്തേയ്ക്ക് എത്തിച്ചേരുകയും തദ്ദേശീയ രാജ്യങ്ങളെ തങ്ങളുടെ അധീനതയിലാക്കുകയും അവസാനം ഈ പ്രദേശം ഡച്ച് ഈസ്റ്റ് ഇൻഡീസിൽ ഉൾപ്പെടുത്തുകയും ചെയ്തു. സ്വതന്ത്ര ഇന്തോനേഷ്യൻ റിപ്പബ്ലിക്കിന്റെ ഭാഗമാകുന്നതിനുമുമ്പ്, രണ്ടാം ലോക മഹായുദ്ധത്തിൽ ജപ്പാനീസ് സൈന്യം ഗൊറാന്റോലോ ഒരു ചെറിയ കാലയളവിൽ കീഴടക്കിയിരുന്നു. ഗൊറോൺറ്റൊ വടക്കൻ സുലവേസി പ്രവിശ്യയിൽ ഉൾപ്പെടുത്തിയിരുന്നുവെങ്കിലും സുഹാർത്തോയുടെ പതനത്തിനുശേഷം ക്രിസ്റ്റ്യൻ ഭൂരിപക്ഷ പ്രദേശമായ വടക്കൻ സുലവേസിയുടെ സാംസ്കാരികവും മതപരവുമായ വ്യത്യാസങ്ങൾ കണക്കിലെടുത്തും രാജ്യത്തെ വികേന്ദ്രീകരണ പരിപാടിയുടെ ഭാഗവുമായി ഒരു പുതിയ പ്രവിശ്യ സൃഷ്ടിക്കാൻ ഇന്തോനേഷ്യൻ സർക്കാർ തീരുമാനിച്ചു. അങ്ങനെ 2000 ഡിസംബർ 5 ന് പുതിയ പ്രവിശ്യയായി ഗൊറാന്റാലോ രൂപീകരിക്കപ്പെട്ടു.

ഇന്തോനേഷ്യയിലെ മറ്റ് പ്രവിശ്യകളുമായി താരതമ്യപ്പെടുത്തുമ്പോൾ ഗൊറോന്റാലോ വികസനത്തിൽ ഏറ്റവും പിന്നോക്കം നിൽക്കുന്ന ഒരു പ്രവിശ്യയാണ്.  2017 വരെ  മാനവ വികസന സൂചികയിൽ ഗൊറോന്റാലോയുടെ സ്കോർ ഇന്തോനേഷ്യയിലെ ഏറ്റവും താഴ്ന്ന നിരക്കായ വെറും  0.670 ആണ്.  ആകെയുള്ള 34 പ്രവിശ്യകളിൽ ഇത്  28-ആം സ്ഥാനത്താണ്. വടക്കൻ സുലവേസി പോലെയുള്ള സമീപ പ്രവിശ്യകളെ അപേക്ഷിച്ച് ഈ പ്രവിശ്യയിലെ അടിസ്ഥാന സൌകര്യങ്ങൾ തുലോം പരിമിതമാണ്. പ്രവിശ്യ പലപ്പോഴും വൈദ്യുതി പ്രതിസന്ധി, ജല ദൗർലഭ്യം എന്നിവയാൽ കഷ്ടപ്പെടുന്നു.  എന്നിരുന്നാലും ഗൊറാന്റോലോ ഔട്ടർ റിങ് റോഡ്,  റാൻഡൻഗാൻ അണക്കെട്ട്, ആൻഗ്ഗ്രെക്ക് പവർ പ്ലാന്റ് തുടങ്ങിയവ പോലെയുള്ള അടിസ്ഥാന സൗകര്യങ്ങൾ ഗൊറാന്റാലോ പ്രവിശ്യയിൽ വികസിപ്പിച്ചെടുക്കാൻ സർക്കാർ ഇപ്പോൾ പരിശ്രമിക്കുന്നുണ്ട്. 

## ഭൂമിശാസ്ത്രം

സുലവേസി ഉപദ്വീപിന്റെ വടക്കൻ ശാഖയിൽ സ്ഥിതിചെയ്യുന്ന ഗൊറാന്റാലോ, മിനഹാസ ഉപദ്വീപ് എന്നും അറിയപ്പെടുന്നു. ദീർഘാകൃതിയിൽ പടിഞ്ഞാറു നിന്ന് കിഴക്കോട്ട് ഏതാണ്ട് തിരശ്ചീനമായി ഭൂപടത്തിൽ കാണപ്പെടുന്ന ഈ പ്രവിശ്യയുടെ ആകെ വിസ്തീർണ്ണം 11,257.07 ചതുരശ്ര കിലോമീറ്റർ ആണ് (4,346.38 ചതുരശ്ര മൈൽ). പ്രവിശ്യയുടെ വടക്കും തെക്കും ഭാഗങ്ങളിൽ ക്രമാനുഗതമായി സുലവേസി കടലും ഗൊറോന്റാലോ  ഉൾക്കടലും (ടോമിനി ഉൾക്കടൽ എന്നും അറിയപ്പെടുന്നു) സ്ഥിതിചെയ്യുന്നു.  2000-നു മുൻപ് ഗൊറോന്റാലോ പ്രവിശ്യ, കിഴക്കൻ അതിർത്തിയിൽ സ്ഥിതിചെയ്യുന്ന വടക്കൻ സുലവേസിയുടെ ഭാഗമായിരുന്നു. പ്രവിശ്യയുടെ പടിഞ്ഞാറൻ അതിർത്തി മദ്ധ്യ സുലാവസി പ്രവിശ്യയാണ്.

## അവലംബം

വർഗ്ഗം:ഇന്തോനേഷ്യയിലെ പ്രവിശ്യകൾ
വർഗ്ഗം:സുലവേസി
സന്ധ്യാവന്ദനം

ഹൈന്ദവ ധർമ്മത്തിലെ ബ്രാഹ്മണർ അനുഷ്ഠിച്ചുപോന്ന ഒരു ഈശ്വരാരാധനാവിധിയാണ് **സന്ധ്യാവന്ദനം . **

**സന്ധ്യാ ** സമയത്താണ് ഇത് അനുഷ്ഠിക്കുന്നത് . *ജപം , ആചമനം , തർപ്പണം * എന്നിവ ഓരോന്നായോ ഒരുമിച്ചായോ ചെയ്തു ഇത് പൂർത്തീകരിക്കുന്നു . വ്യത്യസ്ത സ്ഥലങ്ങളിലും ഗോത്രങ്ങളിലുമായി അസംഖ്യം രീതികളിൽ ഇത് ചെയ്യുന്നുണ്ട് . **പ്രഭാതസന്ധ്യ , പ്രദോഷ സന്ധ്യ **ഇങ്ങനെ രണ്ടു സന്ധ്യകളിലായി ചെയ്യുന്നതാണ് സാമാന്യ രീതി . എന്നാൽ വാസിഷ്ഠം , വിഷ്ണു ഗോത്രങ്ങളിലും ഗണായന മതങ്ങളിലും ചില അവാന്തര ഗോത്രങ്ങളിലും ത്രിസന്ധ്യകളിലും ഇത് ചെയ്യുന്ന രീതിയുണ്ട് . ഉച്ചയ്ക്കുള്ള അഭിജിത്ത് മുഹൂർത്തത്തിലെ മധ്യഭാഗത്തുള്ള രണ്ടു വിനാഴികകളെ **മദ്ധ്യാഹ്ന സന്ധ്യ  ** എന്ന് കണക്കാക്കുന്നു . അതും കൂടി ചേർത്താണ് **ത്രിസന്ധ്യയായി ** ഉപാസിക്കുന്നത് . ഈ മൂന്നു സന്ധ്യകളിലും വിധിപ്രകാരം ജപം ആചമനം തർപ്പണം എന്നിവ നടത്താറുണ്ട് .

## ത്രിസന്ധ്യകൾ

പ്രഭാതത്തിൽ സൂര്യൻ ഉദിക്കുന്നതിനു ഏകദേശം അഞ്ചു നാഴിക മുൻപുള്ള സമയത്തു **ബ്രാഹ്മം ** എന്ന ഒരു മുഹൂർത്തമുണ്ട് . ആ സമയം മുതൽ സൂര്യൻ ഉദിക്കുന്നതും ഉദയശേഷവുമുള്ള ഒരു നാഴികയും ചേർന്ന ആറു നാഴികയാണ് **പ്രഭാത സന്ധ്യ .**

ഉച്ചയ്ക്ക് സൂര്യൻ തലയ്ക്കു മുകളിൽ വരുന്ന സമയമാണ് അഭിജിത്ത് മുഹൂർത്തം . ഈ സമയത്തെ **വൈഷ്ണവ മുഹൂർത്തം ** എന്ന് പറയുന്നു . ഈ വൈഷ്ണവ മുഹൂർത്തത്തിലെ കൃത്യം മധ്യ ഭാഗത്തായി വരുന്ന ആറു നാഴികകൾ ആണ് **മധ്യാഹ്‌ന സന്ധ്യ **

സൂര്യന്റെ അസ്തമയത്തിനു തൊട്ടു മുൻപുള്ള അഞ്ചു നാഴികയാണ് **രുദ്രമുഹൂർത്തം .** സൂര്യന്റെ അസ്തമയ വേളയിലെ 5 നാഴിക മുൻപും അസ്തമയ ശേഷമുള്ള ഒരു നാഴികയും ചേർന്ന ആറു നാഴികയെ **പ്രദോഷസന്ധ്യ ** എന്ന് പറയുന്നു .

പൂർവ്വ സന്ധ്യ അഥവാ പ്രഭാത സന്ധ്യയിൽ സൂര്യദര്ശനം വരെ നിന്നുകൊണ്ട് ഗായത്രി ജപിക്കേണ്ടതാണ് . സായം സന്ധ്യയിൽ അഥവാ പ്രദോഷ സന്ധ്യയിൽ ശെരിയായി നക്ഷത്രങ്ങളെ കാണുന്നത് വരെ ഇരുന്നുകൊണ്ട് ഗായത്രി ജപിക്കണം . [ മനുസ്മൃതി , അദ്ധ്യായം 2 , ശ്ലോകം 101 ]

**പൂർവ്വാം സന്ധ്യാം ജപംസ്തിഷ്ഠേത്  സാവിത്രീമാർക്കദർശനാത് **

**പശ്ചിമാം തു സമാസീന സമ്യഗ് ഋക്ഷവിഭാവനാത്. ** *[ മനുസ്മൃതി , അദ്ധ്യായം 2 , ശ്ലോകം 101 ]*

ഏതൊരുവൻ പൂർവ്വ സന്ധ്യയിലും പശ്ചിമ സന്ധ്യയിലും വേണ്ട അനുഷ്ഠാനങ്ങൾ ചെയ്യുന്നില്ലയോ ആ ബ്രാഹ്മണൻ  സകല ദ്വിജകർമ്മങ്ങളിൽ നിന്നും ബഹിഷ്കൃതനായി ശൂദ്രത്വം പ്രാപിക്കുമെന്നുപറയുന്നു .

**NB: ഒരു നാഴിക  = 24 മിനിറ്റ്**

വർഗ്ഗം:അനുഷ്ഠാനങ്ങൾ
കിഴക്കൻ നുസ ടെങ്കാര

**കിഴക്കൻ നുസ ടെങ്കാര** (ഇന്തോനേഷ്യൻ:  നുസ ടെങ്കാര തിമൂർ - NTT) ഇന്തോനേഷ്യയുടെ ഏറ്റവും തെക്കുപടിഞ്ഞാറുള്ള പ്രവിശ്യയാണ്. ഇത് ലെസ്സർ സുന്ദ ദ്വീപുകളുടെ കിഴക്കൻ ഭാഗത്തെ ഉൾക്കൊള്ളുന്നതൊടൊപ്പം തെക്കു ഭാഗത്ത് ഇന്ത്യൻ മഹാസമുദ്രത്തേയും വടക്കുഭാഗത്ത് ഫ്ലോർസ് കടലിനേയും അഭിമുഖീകരിച്ചു നിലനിൽക്കുന്നു. അതിൽ 500-ലധികം ദ്വീപുകളാണുള്ളത്. ഇവയിൽ വലിപ്പം കൂടിയവ സുമ്പ, ഫ്ലൊറസ്, കിഴക്കൻ ടിമോറുമായി കര അതിർത്തി പങ്കിടുന്ന ടിമോറിൻറെ പടിഞ്ഞാറൻ ഭാഗം എന്നിവയാണ്. ഈ പ്രവിശ്യ 21 റീജൻസികളായി ഉപവിഭജനം നടത്തിയിരിക്കുന്നതോടൊപ്പം റീജൻസി തലത്തിലുള്ള നഗരമായ കുപ്പാങ് പ്രവിശ്യയുടെ തലസ്ഥാനവും ഏറ്റവും വലിയ നഗരവുമാണ്. 

ഒരു ക്രൈസ്തവ ഭൂരിഭാഗം പ്രദേശമായ കിഴക്കൻ നുസ തെങ്കാര മാത്രമാണ് ഇന്തോനേഷ്യൻ പ്രവിശ്യകളിൽ റോമൻ കത്തോലിക്കാ മതത്തിനു ഭൂരിപക്ഷമുള്ളത്. ഈ പ്രവിശ്യയുടെ ആകെ വിസ്തീർണ്ണം 47,245.82 ചതുരശ്ര കിലോമീറ്റർ ആണ്. 2010 ലെ സെൻസസ് പ്രകാരമുള്ള പ്രവിശ്യയിലെ ആകെ ജനസംഖ്യ 4,683,827 ആയിരുന്നു. 2014 ജനുവരിയിലെ പുതുക്കിയ ഔദ്യോഗിക കണക്കുകൾ പ്രകാരം 5,070,746 ആയിരുന്നു ജനസംഖ്യ. സാമ്പത്തികമായി ഇപ്പോഴും ഇന്തോനേഷ്യയിലെ ഏറ്റവും വികസനം കുറഞ്ഞ പ്രവിശ്യകളിലൊന്നായി കിഴക്കൻ നുസ തെങ്കാര നിലനിൽക്കുന്നു. ലബ്വാൻ ബാജോ, കൊമോഡോ ദേശീയോദ്യാനം, മൗണ്ട് കെളിമുതു എന്നീ അറിയപ്പെടുന്ന ആകർഷണീയതകളോടെ പ്രവിശ്യയിലെ വിനോദ സഞ്ചാര മേഖലയെ വിപുലീകരിക്കുന്നതിലാണ് പ്രവശ്യ ഇപ്പോൾ ശ്രദ്ധ കേന്ദ്രീകരിച്ചിരിക്കുന്നത്. 

1945-ലെ ഇന്തോനേഷ്യയുടെ സ്വാതന്ത്ര്യപ്രഖ്യാപനത്തിനുശേഷം, ഇന്തോനേഷ്യയുടെ കിഴക്കൻ ഭാഗം കിഴക്കൻ ഇന്തോനേഷ്യ സംസ്ഥാനമായി. 1949 ൽ ഡച്ചുകാരുടെ പരമാധികാരം ഇന്തോനേഷ്യയ്ക്ക് കൈമാറിയ ഉടമ്പടിയുടെ ഭാഗമായി ഈ സംസ്ഥാനം വീണ്ടും യുണൈറ്റഡ് സ്റ്റേറ്റ്സ് ഓഫ് ഇന്തോനേഷ്യയിൽ‌ ഉൾപ്പെടുത്തപ്പെട്ടു. 

1950-ൽ യുണൈറ്റഡ് സ്റ്റേറ്റ്സ് ഓഫ് ഇന്തോനേഷ്യ ഒരു ഏകീകൃത സംസ്ഥാനത്തിലേയ്ക്കു ലയിക്കുകയും അതിന്റെ ഘടകഭാഗങ്ങൾ പ്രവിശ്യകളായി വിഭജിക്കപ്പെടുകയും ചെയ്തു. 1958-ൽ ഇന്തോനേഷ്യൻ നിയമം (അൺഡങ്-ഉണ്ടങ്) നമ്പർ 64/1958 അനുസരിച്ച് ലെസ്സർ സുന്ദ ദ്വീപുകളിൽ ബാലി, പടിഞ്ഞാറൻ നസ ടെങ്കാര, കിഴക്കൻ നുസ ടെങ്കാര എന്നിങ്ങനെ മൂന്ന് പ്രവിശ്യകൾ നിലവിൽ വന്നു. കിഴക്കൻ നുസ ടെങ്കാര പ്രവിശ്യയിൽ തിമോർ ദ്വീപിന്റെ പടിഞ്ഞാറൻ ഭാഗം, ഫ്ലോർസ്, സുംബ എന്നിങ്ങനെ മേഖലയിലെ നിരവധി മറ്റു ചെറിയ ദ്വീപുകളും ഉൾപ്പെട്ടിരുന്നു. പ്രവിശ്യയെ വീണ്ടും 12 റീജൻസികളായും റീജൻസി-തല പദവിയുള്ള കുപ്പാങ് നഗരമായും വേർതിരിച്ചിരിക്കുന്നു.

1998 ലെ സുഹാർത്തോ ഭരണകൂടത്തിന്റെ വീഴ്ചയും പുതിയ ഒരു പ്രാദേശിക സ്വയംഭരണ നിയമം നടപ്പിലാക്കിയതും ഇന്തോനേഷ്യയിലുടനീളം പ്രവിശ്യാതലത്തിലും റീജൻസി തലത്തിലും പ്രാദേശിക സർക്കാറുകളുടെ നാടകീയമായ വർദ്ധനവുണ്ടായി (പെമെക്കാരൺ എന്നറിയപ്പെടുന്നു). കിഴക്കൻ നുസാ ടെങ്കാരയിലെ നിലവിലുള്ള റീജൻസികളെ വിഭജിച്ച് നിരവധി പുതിയ റീജൻസികൾ സൃഷ്ടിക്കപ്പെട്ടു.

## അവലംബം

വർഗ്ഗം:ഇന്തോനേഷ്യയിലെ പ്രവിശ്യകൾ
വർഗ്ഗം:ലെസ്സർ സന്റ ദ്വീപസമൂഹം
മോറോ കടലിടുക്ക്

ഫിലിപ്പീൻസിലെ സെലെബ്സ് കടലിന്റെ ഭാഗമായ മിൻഡാനാവോ ദ്വീപ് തീരത്ത് സ്ഥിതി ചെയ്യുന്ന ഏറ്റവും വലിയ ഉൾക്കടൽ ആണ് **മോറോ ഗൾഫ്**. രാജ്യത്തെ ട്യൂണ മത്സ്യബന്ധനസ്ഥലങ്ങളിൽ ഒന്നാണ് ഗൾഫ്.

## ഭൂമിശാസ്ത്രം
കിഴക്കുഭാഗത്തെ മിൻഡാനാവോയുടെ പ്രധാന ഭാഗവും പടിഞ്ഞാറ് മിൻഡാനാവോയിലെ സാംബോംഗാ പെനിൻസുലക്കു ചുറ്റുമായി ഗൾഫ് നീണ്ടുകിടക്കുന്നു, ഉപദ്വീപിലെ പ്രധാന ജലസംഭരണികൾ ഗൾഫിലേക്ക് പോകുന്നു
## ഇതും കാണുക
* Celebes Sea
* List of earthquakes in the Philippines
* Port of Zamboanga

## അവലംബം

വർഗ്ഗം:ഫിലിപ്പീൻസിന്റെ ഭൂമിശാസ്ത്രം
വർഗ്ഗം:ശാന്തമഹാസമുദ്രത്തിലെ ഉൾക്കടലുകൾ
ബോഗർ

**ബോഗർ** ഇന്തോനേഷ്യയിലെ പടിഞ്ഞാറൻ ജാവ പ്രവിശ്യയിലെ ഒരു നഗരമാണ്. ദേശീയ തലസ്ഥാനമായ ജക്കാർത്തയിൽനിന്ന് ഏകദേശം 60 കിലോമീറ്റർ (37 മൈൽ) തെക്കുബാഗത്തേയ്ക്കു മാരിയാണ് ഈ നഗരം സ്ഥിതിചെയ്യുന്നത്. ജബോഡെതെബകിലെ (ജക്കാർത്ത മെട്രോപൊളിറ്റൻ മേഖല), പതിനൊന്നാമത്തെ വലിയ നഗരവും രാജ്യത്തെ 14 ആമത്തെ വലിയ നഗരവുമാണിത്. 118.5 ചതുരശ്രകിലോമീറ്റർ വിസ്തൃതിയുണ്ട് ഇതിന്. 2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 950,334 ആയിരുന്നു. പിന്നീടുള്ള ഔദ്യോഗിക കണക്കനുസരിച്ച് (2014 ജനുവരി വരെ) 1,030,720 ആയിരുന്നു ജനസംഖ്യ. ബൊഗോർ  ഇന്തോനേഷ്യയുടെ ഒരു പ്രധാന സാമ്പത്തിക, ശാസ്ത്രീയ, സാംസ്കാരിക, ടൂറിസ്റ്റ് കേന്ദ്രമെന്നതുപോലെതന്നെ, ഒരു മലയോര റിസോർട്ടുംകൂടിയാണ്.

മധ്യകാലഘട്ടങ്ങളിൽ, സുന്ദ രാജവംശത്തിന്റെ (ഇന്തോനേഷ്യൻ: കെരജാൻ സുന്ദ) തലസ്ഥാനമായിരുന്ന ഈ നഗരം, പകുവൻ പജാജാരൻ അഥവാ ദയേവുഹ് പകുവാൻ എന്നാണ് ഇത് അറിയപ്പെട്ടിരുന്നത്. ഡച്ച് കൊളോണിയൽ കാലഘട്ടത്തിൽ ഇത്  ഡച്ച് ഭാഷയിൽ ബ്യുട്ടൺസോർഗ് ("മനക്ലേശം ഇല്ലാതെ" എന്ന് അർത്ഥമുള്ളത്) എന്നു വിളിക്കപ്പെട്ടിരുന്നു. ഡച്ച് ഈസ്റ്റ് ഇൻഡീസ് ഗവർണർ ജനറലിന്റെ ഒരു വേനൽക്കാല വസതിയായിരുന്നു ഈ പ്രദേശം. ഏകദേശം 20 ചതുരശ്ര കിലോമീറ്റർ (7.7 ചതുരശ്ര മൈൽ) വിസ്തീർണ്ണം വരുന്ന പ്രദേശത്ത് ആയിരക്കണക്കിന് ആളുകൾ അധിവസിക്കുന്ന ബോഗോറിന്റെ മധ്യഭാഗം ലോകത്തിലെ ഏറ്റവും ജനസാന്ദ്രതയുള്ള ജനവാസകേന്ദ്രങ്ങളിലൊന്നായി അറിയപ്പെടുന്നു.

ഈ നഗരത്തിൽ ഒരു പ്രസിഡൻഷ്യൽ കൊട്ടാരവും ലോകത്തിലെ ഏറ്റവും പഴക്കമേറിയതും ബൃഹത്തായതുമായ ഒരു ബൊട്ടാണിക്കൽ ഗാർഡനും (ഇന്തോനേഷ്യൻ: കെബുൻ റായ ബൊഗർ) സ്ഥിതിചെയ്യുന്നു. തോരാതെ മഴ പെയ്യുന്നതു കാരണം നഗരത്തിന് "റെയിൻ സിറ്റി" (കോട്ടാ ഹുജാൻ) എന്ന വിളിപ്പേരുണ്ട്. വരണ്ട കാലാവസ്ഥയിൽപ്പോലും ഇവിടെ മിക്കവാറും എല്ലായ്പ്പോഴും മഴ പെയ്യുന്നു.

## ചരിത്രം

### കൊളോണിയൽ കാലഘട്ടത്തിനു മുമ്പ്
ഇന്നത്തെ ബോഗർ നഗരം നിലനിൽക്കുന്നിടത്തെ അധിവാസകേന്ദ്രത്തെക്കുറിച്ചുള്ള ആദ്യ പരാമർശം അഞ്ചാം നൂറ്റാണ്ടിൽ ഈ പ്രദേശം ഇന്തോനേഷ്യൻ ചരിത്രത്തിലെ ആദ്യ സംസ്ഥാനമായിരുന്ന തരുമനാഗരയുടെ ഭാഗമായിരുന്നപ്പോഴുള്ളതാണ്. അയൽ രാജ്യമായിരുന്ന ശ്രീവിജയത്തിൽ നിന്ന് ഏതാനും തവണ പരാജയം രുചിച്ചതിനു ശേഷം തരുമനാഗാര ക്രമേണ സുന്ദ രാജ്യമായി പരിവർത്തനം ചെയ്യപ്പെടുകയും 669 ൽ സുന്ദയുടെ തലസ്ഥാനം സിലിവങ്, സിസദെയ്ൻ എന്നീ രണ്ടു സമാന്തരമായി ഒഴുകുന്ന നദികൾക്കിടയിലായി നിർമ്മിക്കപ്പെടുകയും ചെയ്തു. ഈ നഗരം പക്വാൻ പജജാരൻ എന്ന് നാമകരണം ചെയ്യപ്പെട്ടു. പഴയ സുന്ദാനീസ് ഭാഷയിൽ ഇനിനർത്ഥം "സമാന്തരമായുള്ള നദികൾക്കിടയിലെ ഒരു സ്ഥലം"" എന്നാണ്, ഇതാണ് ആധുനിക ബോഗർ നഗരത്തിന്റെ  മുൻഗാമി.

അടുത്ത നിരവധി നൂറ്റാണ്ടുകളിൽ മദ്ധ്യ കാല ഇന്തോനേഷ്യയിലെ ഏറ്റവും വലിയ നഗരങ്ങളിലൊന്നായി കണക്കാക്കപ്പെട്ട ഇവിടുത്തെ ജനസംഖ്യ 48,000 ത്തോളം ആയിരുന്നു. പജജാരൻ എന്ന പേര് പിന്നീട് മുഴുവൻ രാജവംശത്തിനേയും കുറിക്കാൻ ഉപയോഗിക്കുകയും തലസ്ഥാനം പക്വാൻ എന്നറിയപ്പെടുകയും ചെയ്തു. ആ കാലഘട്ടത്തിലെ നഗര പുരാവൃത്താഖ്യാനങ്ങൾ രേഖപ്പെടുത്തിയിരുന്നത് ഔദ്യോഗിക കാര്യങ്ങൾക്കും മതപരവുമായ ആവശ്യങ്ങൾക്കുമായി പല്ലവ എഴുത്തി രീതി പ്രയോഗിച്ചിരുന്ന സംസ്കൃത ഭാഷയിൽ, പ്രസാസ്തി എന്നറിയപ്പെട്ട ശിലാ ഫലകങ്ങളിലായിരുന്നു. മറ്റ് ഇന്തോനേഷ്യൻ പ്രസാസ്തികളിൽനിന്നു തികച്ചും വിഭിന്നമായ ഇത്തരം പ്രസാസ്തികൾ ബോഗർ നഗര പരിസരത്തുനിന്ന് വ്യത്യസ്ത ആകൃതികളിൽ കണ്ടെടുക്കപ്പെടുകയും ഇവ പിന്നീട് നഗരത്തിന്റെ പ്രധാന ആകർഷണങ്ങളിൽ ഒന്നായി മാറുകയും ചെയ്തിട്ടുണ്ട്. 

9 മുതൽ 15 വരെയുളള നൂറ്റാണ്ടുകളിൽ തലസ്ഥാന നഗരി പക്വാനും രാജ്യത്തെ മറ്റു നഗരങ്ങൾക്കുമിടയിലായി പലതവണ മാറ്റപ്പെടുകയും ഒടുവിൽ സിലിവാങ്ങി രാജാവിന്റെ (ശ്രീ ബഡുഗ മഹാരാജ) കീരീടാധാരണദിവസമായ 1482 ജൂൺ 3ന് പക്വാൻ നഗരത്തിലേയ്ക്കുതന്നെ തലസ്ഥാന പദവി തിരിച്ചെത്തുകയും ചെയ്തു.    

## അവലംബം


വർഗ്ഗം:ജാവ
ലോപ്ബുരി പ്രവിശ്യ

തായ്‌ലാന്റിലെ മധ്യമേഖലയിലെ ഒരു പ്രവിശ്യയാണ് **ലോപ്ബുരി പ്രവിശ്യ** (Thai: ลพบุรี, RTGS: Lop Buri,)ഈ പ്രവിശ്യ 11 ഭരണപരമായ ജില്ലകളായി തിരിച്ചിട്ടുണ്ട്.  മ്യാങ് ലോപ്ബുരി ജില്ലയാണ് ഇതിൻറെ തലസ്ഥാനം. 750,000 ലധികം ജനസംഖ്യയുള്ള തായ്‌ലാൻറിന്റെ 37-ാമത്തെ ഏറ്റവും വലിയ പ്രദേശവും ജനസംഖ്യയിൽ 38-ാം സ്ഥാനവുമാണുള്ളത്. എട്ട് സമീപസ്ഥമായ പ്രവിശ്യകളായ ഫെറ്റ്ച്ചാബുൺ, ചയ്യഫും, നഖോൺ റാറ്റ്ചസിമ, സരാബുരി, ഫ്രനാഖോൺ സി അയുത്തയ, അംഗ് തോങ്, സിങ് ബുരി, നഖോൺ സാവൻ എന്നിവയാണ്. ചരിത്രപരമായി പ്രാധാന്യമുള്ള ഒരു പ്രവിശ്യയാണ് ലോപ്ബുരി. ഇവിടെ നിന്നും പല ചരിത്ര സ്മാരകങ്ങളും, പുരാവസ്തുഗവേഷണങ്ങളും ചരിത്രാതീത വാസസ്ഥലങ്ങൾ എന്നിവ കണ്ടെത്തിയിട്ടുണ്ട്. കഴിഞ്ഞ കാലത്ത് ലോപ്ബുരി എന്ന പേര് ലാവോ എന്നായിരുന്നു. അവിടെ ഒരു സമ്പൂർണ്ണ രാജവാഴ്ചയായിരുന്നു ഉണ്ടായിരുന്നത്.

## ചരിത്രം
ചരിത്രത്തിൽ കൂടുതലും ലാവോ എന്ന പേരിൽ അറിയപ്പെടുന്ന ലോപ്ബുരി ചരിത്രാതീത കാലം മുതൽ നിലകൊള്ളുന്നു.ദ്വാരാവതി കാലഘട്ടത്തിലാണ് (6 മുതൽ 11 വരെ നൂറ്റാണ്ടുകളിൽ) ലാവോ എന്ന പേര് ഉത്ഭവിച്ചത്. നഗരത്തിലെ അതിശയിപ്പിക്കുന്ന പല ക്ഷേത്രങ്ങളും ഖമർ സാമ്രാജ്യത്തിൻറെ ഭരണകാലത്ത് നിർമ്മിച്ചിരുന്നു. 1115, 1155 എന്നീ വർഷങ്ങളിൽ ചൈനയിലേക്ക് സ്വതന്ത്രമായി എംബസികൾ അയയ്ക്കുന്നതുവരെ ലോപ്ബുരി ഒരു സമയം സ്വതന്ത്രമായിരുന്നിരിക്കാം. 1289-ൽ ചൈനയിലേക്ക് മറ്റൊരു എംബസിയെ അയച്ചു. എന്നാൽ പെട്ടെന്നുതന്നെ തായ് രാജ്യമായ സുഖോതൈയുടെയും പിന്നീട് അയുത്തയയുടെയും ഭാഗമായി. അയുത്തയ കാലഘട്ടത്തിൽ രാമത്തിബൊഡി 1 രാജാവ് രാമേശ്വവനെ (പിൽക്കാല രാജാവ്) ഉപരാജാവ് ആയി ലോപ്ബുരിയിൽ ഭരണം നടത്താൻ അയച്ചു.1665-ൽ മഹാനായ നരയ് ലോപ്പുരി നദിയുടെ കിഴക്കൻ തീരത്ത് ഒരു പുതിയ കൊട്ടാരം നിർമ്മിച്ചു. ലോപ്ബുരി രാജ്യത്തിന്റെ രണ്ടാമത്തെ തലസ്ഥാനമാകുകയും അയുത്തയക്ക് ഡച്ച് ഭീഷണി ഉണ്ടാകുകയും ചെയ്തു. നരയ് രാജാവ് അന്തരിച്ചതിനെ തുടർന്ന്, നഗരം ഉപേക്ഷിക്കപ്പെടുകയും നശിപ്പിക്കപ്പെടുകയും ചെയ്തു. 

1856-ൽ ചക്രി രാജവംശത്തിലെ രാജാവായിരുന്ന മോങ്കുട്ട്, നരായിയുടെ കൊട്ടാരം പുതുക്കിപ്പണിയണമെന്ന് ഉത്തരവിട്ടു.1938-ൽ ഫീൽഡ് മാർഷൽ പ്ലെയ്ക് ഫിബൻസോങ്ഖ്രം തായ്‌ലാൻറിലെ ഏറ്റവും വലിയ സൈനിക കേന്ദ്രമായി ലോപ്ബുരി തെരഞ്ഞെടുത്തു.

## ഭൂമിശാസ്ത്രം
ലോപ്ബുരി നദിയ്ക്കും പാം സക് നദിയ്ക്കും ഇടയിലുള്ള ചാവോ ഫ്രയ നദീതടത്തിന്റെ കിഴക്കുഭാഗത്താണ് ലോപ്ബുരി സ്ഥിതിചെയ്യുന്നത്. ത വുങ് ജില്ലയുടെ ഭൂരിഭാഗവും പ്രവിശ്യയുടെ 30 ശതമാനം പ്രദേശവും തെക്കുകിഴക്കൻ  മ്യാങ്ങ് ലോപ്ബുരി, ബാൻ മി ജില്ലകൾ എന്നിവയും വളരെ താഴ്ന്ന എക്കൽ സമതല പ്രദേശമാണ്. മറ്റ് 70% മിക്സഡ് സമതലങ്ങളും കുന്നുകളുമാണ്. പ്രവിശ്യയുടെ കിഴക്ക് അതിർത്തി ഖൊറാത്ത് പീഠഭൂമിയിലേക്ക് രൂപം കൊണ്ട ഫെത്ചബുൺ പർവ്വതനിരകളാണ്.

## ചിഹ്നങ്ങൾ
ഫ്രാ പ്രാംങ് സാം യോഡ് ഖമർ ക്ഷേത്രത്തിന് മുന്നിൽ പ്രവിശ്യാതല മുദ്ര വിഷ്ണുവിനെ കാണിക്കുന്നു.ത്രീ ടവറുകളുള്ള സങ്കേതം ആയ ഫ്രാ പ്രങ് സാങ് യോഡ് പശ്ചാത്തലത്തിൽ ഫ്രാ നാരെയും ലോപ്ബുരിയിലെ എസ്ക്യൂറ്റ്ചിയോൻ കാണിക്കുന്നു. ഡച്ച് നാവിക ഉപരോധം വഴി അയുതൈയ്യയ്ക്ക് ഭീഷണിയാകുമ്പോൾ 1664-ൽ നരയ് എന്ന രാജാവ് തലസ്ഥാനമാക്കി ഉപയോഗിച്ചു കൊണ്ട് നഗരത്തെ ശക്തിപ്പെടുത്തി.

ഇലഞ്ഞി പ്രവിശ്യാ വൃക്ഷവും, പ്രവിശ്യാ പുഷ്പവും ആണ്.

നരയ് കൊട്ടാരം, ഫ്ര കാൻ ആരാധനാലയം, പ്രസിദ്ധമായ പ്രംഗ് സാങ് യോട്ട്, ഡിൻ സോ ഫോംഗ് മാൾ, അറിയപ്പെടുന്ന പാ സക് ജോലസിഡ് ഡാം,മഹാരാജാവായ നാരായുടെ സ്വർണ്ണഭൂമി, എന്നിവ പ്രവിശ്യയുടെ മുദ്രാവാക്യം ആയ ദേശീയ നിക്ഷേപങ്ങൾ ആയിരുന്നു.
## അവലംബം

## ബാഹ്യ ലിങ്കുകൾ

*Website of province  (Thai)
*Lopburi provincial map, coat of arms and postal stamp 

വർഗ്ഗം:തായ്‌ലാൻറിലെ പ്രവിശ്യകൾ
സാമ്പത്തിക സർവേ

യൂണിയൻ ബജറ്റിനു തൊട്ടു മുൻപായി പാർലമെന്റിൽ അവതരിപ്പിക്കുന്ന ഒരു സർവേ റിപ്പോർട്ടാണു **സാമ്പത്തിക അവലോകന റിപ്പോർട്ട്'' അഥവാ **എക്കണോമിക് സർവേ'''. (Economic survey) സാമ്പത്തിക മന്ത്രാലയം പുറത്തിറക്കുന്ന ഇത് മുഖ്യ സാമ്പത്തിക ഉപദേഷ്ടാവിന്റെ നേതൃത്വത്തിലാണു തയ്യാറാക്കുന്നത്. കഴിഞ്ഞ കൊല്ലത്തെ സാമ്പത്തിക വളർച്ചയെ അവലോകനം ചെയ്യുന്നതിനൊപ്പം രാഷ്ട്രം നേരിടുന്ന മുഖ്യ സാമ്പത്തികപ്രശ്നങ്ങളേയും അതു മറികടക്കാൻ വേണ്ട നടപടികളേയും സാമ്പത്തിക സർവേയിൽ അവതരിപ്പിക്കും.

## അവലംബം


വർഗ്ഗം:ഇന്ത്യയുടെ സമ്പദ്‌വ്യവസ്ഥ
വർഗ്ഗം:ഇന്ത്യയുടെ കേന്ദ്രബജറ്റ്
എരിഞ്ഞിപ്പുഴ

ഉത്തരമലബാറിലെ കാസർകോട് ജില്ലയിലെ സുപ്രധാന നദിയായ ചന്ദ്രഗിരിപ്പുഴയുടെ പ്രധാന കൈവഴിയായ  പയസ്വിനി പുഴയുടെ തീരത്ത് സ്ഥിതി ചെയ്യുന്ന ഒരു കൊച്ചു ഗ്രാമമാണ് എരിഞ്ഞിപ്പുഴ. കാസർകോട് നഗരത്തിൽ നിന്ന് 21 കിലോമീറ്റർ കിഴക്കായി സ്ഥിതിചെയ്യുന്നു. ബോവിക്കാനം- കാനത്തൂർ- കുറ്റിക്കോൽ റോഡിൽ എരിഞ്ഞിപ്പുഴ പാലം സ്ഥിതി ചെയ്യുന്നു. 175 മീറ്റർ ഏതാണ്ട് ദൈർഘ്യം. പുഴയുടെ വടക്ക് മുളിയാർ പഞ്ചായത്തും തെക്ക് ബേഡഡുക്ക പഞ്ചായത്തുമാണ്. കാറഡുക്ക ബ്ലോക്ക് പഞ്ചായത്ത് ഉദുമ നിയോജക മണ്ഡലം, കാസർകോട് താലൂക്ക്. pin :671542, കാനത്തൂർ പോസ്റ്റ് 

പൊലിയംതുരുത്ത് ഇക്കോ ടൂറിസം വില്ലേജ് പ്രധാന വിനോദസഞ്ചാര കേന്ദ്രമാണ്. 

വർഗ്ഗം:കാസർഗോഡ് ജില്ലയിലെ പാലങ്ങൾ
കുത്തുങ്കൽ ചെറുകിട ജലവൈദ്യുതപദ്ധതി

പ്രതിവർഷം 79 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം INDSIL  കമ്പനി കോയമ്പത്തൂർ സ്വകാര്യ മേഖലയിൽ നിർമിച്ച (Captive) ചെറുകിട ജലവൈദ്യുത പദ്ധതിയാണ് ** കുത്തുങ്കൽ ചെറുകിട ജലവൈദ്യുതപദ്ധതി.** ഇടുക്കി ജില്ലയിലെ ഉടുമ്പൻചോല താലൂക്കിലെ  സേനാപതി ഗ്രാമപഞ്ചായത്തിലെ കുത്തുങ്കലിൽ ആണ്    പദ്ധതിയിലെ പവർ ഹൗസ് നിർമിച്ചിട്ടുള്ളത്. 2001 ജൂൺ 1നു ഇതു പ്രവർത്തനം തുടങ്ങി. പദ്ധതിയിൽ ഒരു  ജലസംഭരണിയും ഒരു തടയണയും ഒരു പവർ ഹൗസും ഉൾപ്പെടുന്നു.

സ്റ്റെയിൻലെസ്സ് സ്റ്റീൽ നിർമ്മാണത്തിന് ഉപയോഗിക്കുന്ന **ലോ  കാർബൺ  സിലിക്ക  മാങ്ഗനീസ്** നിർമ്മിക്കുന്ന INDSIL  കമ്പനിയുടെ പാലക്കാടുള്ള ഫാക്ടറിയിലേക്കുള്ള വൈദ്യുതിയുടെ ആവശ്യാർഥം INDSIL  കമ്പനി ആണ് ഇത് നിർമിച്ചിട്ടുള്ളത് . ഇവിടെ നിർമ്മിക്കുന്ന വൈദ്യുതി KSEB  യുടെ ലൈനിലൂടെ പാലക്കാട്ടേക്ക് എത്തിക്കുന്നു

## പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും

1) **കുത്തുങ്കൽ പവർ ഹൗസ്**

1) **കുത്തുങ്കൽ തടയണ** 

## വൈദ്യുതി ഉത്പാദനം
കുത്തുങ്കൽ ചെറുകിട ജലവൈദ്യുത പദ്ധതിക്ക് വേണ്ടി പെരിയാറിന്റെ പോഷക നദിയായ പന്നിയാർ പുഴയിൽ ഒരു ചെറിയ തടയണ നിർമിച്ചു  വെള്ളം 3 മീറ്റർ വ്യാസവും  871 മീറ്റർ നീളമുള്ള തുരങ്കം വഴി പവർ ഹൗസിനു മുകൾ ഭാഗത്തു  എത്തിച്ചു 2 .4  മീറ്റർ വ്യാസവും  371 മീറ്റർ നീളമുള്ള പെൻസ്റ്റോക്ക് പൈപ്പ് വഴി  വെള്ളം എത്തിച്ചു 7 മെഗാവാട്ടിന്റെ 3  ടർബൈനുകൾ (Horizontal Francis  type)   ഉപയോഗിച്ച് 21 മെഗാവാട്ട്   വൈദ്യുതി ഉത്പാദിപ്പിക്കുന്നു.വാർഷിക ഉൽപ്പാദനം 79   MU ആണ്. 2001 ജൂൺ   1  നു പദ്ധതി   കമ്മീഷൻ ചെയ്തു. വൈദ്യുതി  ഉത്പാദന ശേഷം   പുറത്തേക്കു ഒഴുക്കുന്ന വെള്ളം പന്നിയാർ പുഴയിലൂടെ  പൊന്മുടി അണക്കെട്ടിൽ എത്തുന്നു

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ ജലവൈദ്യുതപദ്ധതികൾ
റസ്ദു ദ്വീപ്

മാലിദ്വീപിലെ ജനവാസമുള്ള ഒരു ദ്വീപാണ് **റസ്ദു ദ്വീപ്**. അലിഫ് അലിഫ് പവിഴ ദ്വീപിന്റെ തലസ്ഥാനം കൂടിയാണ് രസദൂ .

## ഭൂമിശാസ്ത്രം
മാലിയിലെ ഒരേയൊരു ജനവാസ പവിഴ  ദ്വീപായ രാസദൂ, മാലിയിൽ നിന്ന് പടിഞ്ഞാറു ഭാഗത്തായി 58 .6 കി.മി അകലെയായാണ് സ്ഥിതി ചെയ്യുന്നത്.

## ജനസംഖ്യ

## ഗതാഗതം
മാലിയിൽ നിന്ന് ഞായർ , ചൊവ്വ , വ്യാഴം എന്നീ ദിവസങ്ങളിൽ പൊതു കടത്തുവട്ടങ്ങൾ പോകാറുണ്ട്. മൂന്നു മണിക്കൂറും പത്തൊൻപതു മിനിറ്റും ഏതു അവിടെ എത്തിചേരാനെടുക്കുന്നു. രണ്ടു പൊതു അതിവേഗ വഞ്ചികൾ എല്ലാദിവസവും രാവിലെ 10 :30 നും വൈകുന്നേരം 4 മണിക്കും മാലിയിൽ നിന്ന് രസദുവിലേക് പോവുന്നു. അതുപോലെ രസദുവിൽ നിന്ന് രാവിലെ 7 :30നും ഉച്ചയ്‌ക്കു  1 :30 നും മാലിയിലേക്കും വരുന്നുണ്ട്. ഇത്‌ ഒരു മണിക്കൂറും പത്തു മിനിറ്റും യാത്ര ചെയ്യാൻ എടുക്കുന്നു.
## അവലംബം

വർഗ്ഗം:ദ്വീപുകൾ
വർഗ്ഗം:മാലദ്വീപിലെ ദ്വീപുകൾ
വർഗ്ഗം:മാലദ്വീപിന്റെ ഭൂമിശാസ്ത്രം
എപിയോഫ്ലെബിയ

Epiophlebiidae എന്ന കുടുംബത്തിലെ ഏക ജനുസ്സാണ് **എപിയോഫ്ലെബിയ** (Epiophlebia). ഇവയെ ചിലപ്പോൾ Epiprocta ഉപനിരക്കു കീഴെയുള്ള Epiophlebioptera-യിലോ Anisozygoptera എന്ന ഉപനിരയിലോ ഉൾപ്പെടുത്തുന്നു. ഇവയെ കല്ലൻ തുമ്പികൾക്കും സൂചിത്തുമ്പികൾക്കും ഇടയിലുള്ള ഒരു വിഭാഗമായി കണക്കാക്കുന്നു. നാലിനം തുമ്പികളാണ് ഇതുവരെ കണ്ടെത്തിയിട്ടുള്ളത്. ഇതിൽ *[[Epiophlebia laidlawi]]* ഇന്ത്യയിൽ ഡാർജിലിങ്ങിലാണ് കാണപ്പെടുന്നത്. മറ്റു മൂന്നു ഇനങ്ങളും (*[[Epiophlebia diana]]*, *[[Epiophlebia sinensis]]*, *[[Epiophlebia superstes]]*) തമ്മിൽ ഇവ വളരെ വ്യത്യസ്തമാണെങ്കിലും അവയുടെ ജീവിത ചക്രങ്ങൾ സാദൃശ്യമുള്ളവയാണ്‌.

## അവലംബം


വർഗ്ഗം:ഷഡ്‌പദങ്ങൾ
വർഗ്ഗം:തുമ്പികൾ
വർഗ്ഗം:സജീവ ഫോസിലുകൾ
കെ.കെ. മാധവൻ

കേരളത്തിൽ നിന്നുള്ള രാജ്യ സഭാംഗവും എട്ടാം കേരള നിയമസഭാംഗവുമായിരുന്നു **കെ.കെ. മാധവൻ**(22 ജൂലൈ 1917 - 7 ജൂൺ 1999). 
## ജീവിതരേഖ
എറണാകുളം ജില്ലയിൽ മുളവുകാട് ഗ്രാമത്തിലെ കല്ലചമുറി കുഞ്ഞന്റേയും എളങ്കുന്നപ്പുഴ തയ്യിത്തറ മാണിയുടേയും മകനാണ്. ഭരണഘടനാ നിർമ്മാണസഭ അംഗമായിരുന്ന ദാക്ഷായണി വേലായുധന്റെ മൂത്ത സഹോദരനായിരുന്നു. നിയമ ബിരുദധാരിയായ മാധവൻ, 1976-82 ൽ രാജ്യസഭാംഗമായി തെരഞ്ഞെടുക്കപ്പെട്ടു. കൊച്ചി സർവകലാശാല സെനറ്റ് അംഗമായും കെ.പി.സി.സി. അംഗമായും കേരള ഡിപ്രസ്ഡ് ക്ലാസ് പ്രസിഡന്റായും പ്രവർത്തിച്ചു. വീക്ഷണം പത്രത്തിന്റെ എക്സിക്യൂട്ടീവ് എഡിറ്ററായി. 

## അവലംബം
 

വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:രാജ്യസഭാംഗങ്ങൾ
വർഗ്ഗം:1917-ൽ ജനിച്ചവർ
വർഗ്ഗം:ജൂലൈ 22-ന് ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:ജൂൺ 7-ന് മരിച്ചവർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
എക്ഡിസിസ്

ഇക്ഡൈസോസോവ ക്ലേഡിലെ നട്ടെല്ലില്ലാത്ത ധാരാളം ജീവികൾ രൂപാന്തരീകരണത്തിന്റെ അവസാന ഘട്ടത്തിൽ സാമാധി പോലുള്ള ഘട്ടത്തിനുശേഷം അവയുടെ പുറന്തോടുമാറ്റി പ്രാണികൾ പൂർണ്ണവളർച്ചയെത്തി പുറത്തുവരുന്നതിനെയാണ് **എക്ഡിസിസ്** എന്നുവിളിക്കുന്നത്.
## ഇതും കാണുക
*Ecdysteroid

## അവലംബം

## ബാഹ്യ ലിങ്കുകൾ
*

വർഗ്ഗം:സ്വഭാവരൂപീകരണശാസ്‌ത്രം
വർഗ്ഗം:പ്രാണികളുടെ ശരീരശാസ്ത്രം
ഇമാഗോ

ജീവശാസ്ത്രത്തിൽ ഒരു പ്രാണി തന്റെ രൂപാന്തരീകരണത്തിന്റെ അവസാന ഘട്ടത്തിൽ എത്തിച്ചേരുന്ന പ്രത്യുൽപ്പാദനശേഷിയുള്ള രൂപത്തെയാണ് **ഇമാഗോ** എന്നു വിളിക്കുന്നത്.

സമ്പൂർണ്ണ രൂപാന്തരീകരണത്തിനു വിധേയമാകുന്ന ശലഭങ്ങൾ പോലെയുള്ള പ്രാണികൾ ലാർവയിൽനിന്നും പ്യൂപ്പ എന്ന സമാധിയായ അവസ്ഥക്കുശേഷമാണ് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നത്. എന്നാൽ തുമ്പികൾ പോലെയുള്ള അപൂർണ്ണരൂപാന്തരീകരണത്തിനു വിധേയമാകുന്ന പ്രാണികൾ തങ്ങളുടെ പൂർണ്ണ വളർച്ചയെത്തിയ ലാർവയിൽനിന്നും നേരിട്ട് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നു.

ഇമാഗോക്ക് മാത്രമേ പ്രത്യുൽപ്പാദനശേഷിയുള്ളൂ എന്നതിനാൽ അവയെ പ്രായപൂർത്തിയായവൻ (adult) എന്നും വിളിക്കാറുണ്ട്. ഈ പദത്തിന്റെ ലാറ്റിൻ ബഹുവചനം "ഇമാജിൻസ്‌" എന്നാണ്. "ഇമാഗോസ്" എന്നും പറയാറുണ്ട്.പ്രാണിപഠനശാസ്ത്രജ്ഞൻമാർ കൂടുതലും ഇമാഗോസ് എന്ന പദമാണ് കൂടുതലും ഉപയോഗിക്കാറുള്ളത്.

## പദോൽപ്പത്തി
*Imago* എന്ന ലാറ്റിൻ വാക്കിന്  ഇംഗ്ലീഷിൽ "image" എന്നും മലയാളത്തിൽ "പ്രതിരൂപം" എന്നുമാണർത്ഥം. 

## അവലംബം

വർഗ്ഗം:ഷഡ്‌പദങ്ങൾ
ന്യൂറോപ്റ്റെറ

**ന്യൂറോപ്റ്റെറ** (Neuroptera) എന്ന പ്രാണി നിര Lacewings, Mantidflies, Antlions തുടങ്ങിയ ജീവികൾ അടങ്ങുന്നതാണ്. ഏകദേശം 6000-ൽപ്പരം സ്പീഷീസ് ഈ നിരയിലുണ്ട്. ഇവയിലെ മുതിർന്ന പ്രാണികൾക്ക് ധാരാളം ഞരമ്പുകളോടുകൂടിയ തുല്യവലിപ്പത്തിലുള്ള നാലുചിറകുകളും ചവക്കാൻ കഴിയുന്ന ചുണ്ടുകളുമുണ്ട്. ഇവ രൂപാന്തരീകരണത്തിനു വിധേയമാകുന്നു. പേർമിയൻ കാലഘട്ടം മുതൽ ഇവ ഭൂമിയിൽ കാണപ്പെടുന്നു.

## ശരീരപ്രകൃതം
ഇവയുടെ ശരീരം വളരെ മൃദുലമാണ്. എന്നാൽ ചുണ്ടുകൾ ചവയ്ക്കാനുതകുംവിധം ബലമുള്ളവയാണ്. വലിയ കണ്ണുകൾ ഉണ്ട്. ധാരാളം ഞരമ്പുകളോടുകൂടിയ തുല്യവലിപ്പത്തിലുള്ള നാലുചിറകുകൾ ഉണ്ട്.

File:Mantispidae-Thekkady-2016-12-02-001.jpg|Mantispidae
File:Myrmeleontidae-Kadavoor-2017-05-23-001.jpg|Myrmeleontidae
File:Owlfly Ascalaphidae female 3 by kadavoor.jpg|*[[Ascalaphus sinister]]*, Ascalaphidae

ലാർവ മികച്ച വേട്ടക്കാർ ആണ്. കുത്താനും വലിച്ചുകുടിക്കാനും ഉപകരിക്കുന്നവിധത്തിൽ ഇവയുടെ താടിയെല്ല്‌ രൂപാന്തരപ്പെട്ടിരിക്കുന്നു. മൂന്നുജോടി കാലുകൾ ഉണ്ട്.

## ജീവിതചക്രം

ലാർവകൾ പൊതുവെ ജീർണ്ണാവശിഷ്ടങ്ങൾക്കിടയിലോ മണലിലോ ഒളിച്ചിരിക്കുന്നു. ചിലയിനങ്ങൾ മരത്തിന്റെ വേരുകളിൽനിന്നും നീര് കുടിക്കുന്നു. ചിലയിനങ്ങൾ വെള്ളത്തിൽ ജീവിക്കുന്നു. പ്രോട്ടീൻ തന്മാത്രകളും ജീർണ്ണാവശിഷ്ടങ്ങലും മണ്ണും കൊണ്ട്  നിർമിതമായ ഒരു കവചത്തിനുള്ളിലാണ് പ്യൂപ്പ. ഇമാഗോ ലാർവകളെപ്പോലെതന്നെ വേട്ടയാടി ആഹാരം തേടുന്നു. എന്നാൽ ചിലയിനങ്ങൾ തേൻ നുകരുന്നു. ചിലയിനങ്ങൾ ആഹാരം കൂടാതെ ജീവിക്കുന്നു.

## വർഗ്ഗീകരണം
ന്യൂറോപ്റ്റെറ  ക്ലാഡോഗ്രാം:

## അവലംബം

## പുറം കണ്ണികൾ

വർഗ്ഗം:ഷഡ്‌പദങ്ങൾ
വർഗ്ഗം:ന്യൂറോപ്റ്റെറ
വർഗ്ഗം:ഷഡ്‌പദനിരകൾ
ആർ. വേലായുധൻ

കൊല്ലം - മാവേലിക്കര ദ്വി മണ്ഡലത്തിൽ നിന്നുള്ള പാർലമെന്റംഗമായിരുന്നു **ആർ. വേലായുധൻ** (മരണം : 30 ജൂലൈ 1974). പിന്നീടൊരു തവണ കൂടി പാർലമെന്റിലേക്ക് മത്സരിച്ചെങ്കിലും പരാജയപ്പെട്ടു.
## ജീവിതരേഖ
ഉഴവൂർ സ്വദേശിയാണ് ആർ വേലായുധൻ. അച്ഛൻ ആയുർവ്വേദ വൈദ്യനായിരുന്നു. സഹോദരന്മാർ ജനസമ്മതിയാർജ്ജിച്ച കർഷകനേതാക്കളായിരുന്നു. തിരുവിതാംകൂർ യൂണിവേഴ്‌സിറ്റിയിൽ നിന്നും ബിരുദവും ബോംബെ റ്റാറ്റാ ഇൻസ്റ്റിട്ട്യൂട്ട് ഓഫ് സോഷ്യൽ സയൻസിൽ നിന്നും സോഷ്യൽ സർവീസ് അഡ്മിനിസ്‌ട്രേഷനിൽ ഡിപ്ലോമയും നേടി. എറണാകുളത്ത് റ്റാറ്റാ ഓയിൽ മില്ലിൽ ലേബർ വെൽഫയർ ഓഫീസറായി ജോലി ചെയ്തു. ഭരണഘടനാനിർമ്മാണസഭയിലേക്ക് തെരഞ്ഞെടുക്കപ്പെട്ട  ദാക്ഷായണി വേലായുധനായിരുന്നു ഭാര്യ. അഞ്ചു മക്കളുണ്ട്. മൂത്തമകൻ രഘുത്തമൻ ഇന്ദിരാ ഗാന്ധിയുടെ മെഡിക്കൽ ടീമിൽ അംഗമായിരുന്നു.  പ്രഹ്ലാദൻ, ഭഗീരഥൻ, ധ്രുവൻ, ചരിത്രകാരിയായ മീര വേലായുധൻ.

## രാഷ്ട്രീയം
1952-ലെ പൊതു തെരഞ്ഞെടുപ്പിൽ അന്ന് കൊല്ലം - മാവേലിക്കര മണ്ഡലത്തിൽ സംവരണ വിഭാഗത്തിൽ മത്സരിച്ചു ദാക്ഷായണിയുടെ ഭർത്താവ് ജയിച്ചു പാർലമെന്റംഗമായി.  തിരു-കൊച്ചി പ്രദേശത്തെ ജനങ്ങളെ അടിച്ചമർത്തുന്നതിനെതിരെ പ്രതികരിച്ച് കോൺഗ്രസിൽ നിന്നു രാജി വെച്ചു. രണ്ടാമത്തെ തവണ പി.എസ്.പി സ്ഥാനാർത്ഥിയായി കോട്ടയത്തു മത്സരിച്ചെങ്കിലും പരാജയപ്പെട്ടു. ഡൽഹിയിൽ പലവിധത്തിലുള്ള ഇടതുരാഷ്ട്രീയപ്രവർത്തനങ്ങളിലും ട്രേഡ്‌യൂണിയൻ പ്രവർത്തനങ്ങളിലും പങ്കാളിയായി.

## അവലംബം


വർഗ്ഗം:ലോക്‌സഭയിലെ അംഗങ്ങൾ
വർഗ്ഗം:കോട്ടയം ജില്ലയിൽ ജനിച്ചവർ
നാലകർ ടീഷു

സംസ്ഥാനം,രാജ്യം_ബുമാതങ്,ഭൂട്ടാൻ
തീയതികൾ-23 -25 നവംബർ
12 -14 ഡിസംബർ

ഭൂട്ടാനിലെ അറിയപ്പെടുന്ന ആഘോഷങ്ങളിൽ ഒന്നാണ് **നാലകർ ടീഷു**.ബുമാതങ് സംസ്ഥാനത്തു നാലകർ നഗരത്തിലെ നഗ ലക്കങ് എന്ന സ്ഥലത്താണ് ഈ ആഘോഷം നടക്കുന്നത്.മൂന്ന് ദിവസം ചോക്കർ താഴ്‌വരയിൽ നടക്കുന്ന ഈ ആഘോഷത്തിൽ പങ്കെടുക്കാൻ ബുമതാങ്ങിലുള്ള ഗ്രാമീണർ അവരുടെ ഏറ്റവും നല്ല വസ്ത്രങ്ങളണിഞ്ഞു വരുന്നു.ഗ്രാമത്തിലെ എല്ലാവര്ക്കും സന്തോഷവും സമാധാനവും അതിലൂടെ രാജ്യത്തിൻറെ അഭിവൃദ്ധിയും ഇതാണ്‌ ഇത്‌ ആഘോഷിക്കുന്നതിന്റെ പ്രധാന കാരണം.കൂടാതെ നല്ല വിളവെടുപ്പ് കിട്ടാനുള്ള പ്രാർത്ഥന കൂടിയാണ് ഈ ആഘോഷം.                   

വർഗ്ഗം:ബുദ്ധ ആഘോഷങ്ങൾ
വർഗ്ഗം:ഭൂട്ടാനിലെ ഉത്സവങ്ങൾ
കുറുവാലൻ പൂത്താലി

നിലത്തന്മാർ  എന്ന തുമ്പി കുടുംബത്തിൽപ്പെട്ട ഒരു സൂചിത്തുമ്പിയാണ് **കുറുവാലൻ പൂത്താലി**. ഇന്ത്യ, ചൈന, ഇന്തോനേഷ്യ , മലേഷ്യ, മ്യാന്മാർ, സിംഗപ്പൂർ, തായ്‌ലൻഡ് തുടങ്ങിയ ഏഷ്യൻ രാജ്യങ്ങളിലാണ് ഇവയെ സാധാരണയായി കണ്ടു വരുന്നത്. *Pseudagrion australasiae* എന്നാണ് ഇതിന്റെ ശാസ്ത്രീയ നാമം.

### ശരീരഘടന

#### ആൺതുമ്പി
ഇടത്തരം വലിപ്പമുള്ള നീല നിറത്തിലുള്ള ഒരു സൂചിത്തുമ്പിയാണ് കുറുവാലൻ പൂത്താലി. ഇതിന്റെ ശിരസ്സിന് അല്പം വിളറിയ പച്ച കലർന്ന നീല നിറമാണ്. ശിരസ്സിന്റെ പിൻഭാഗത്ത് നേരിയ കറുപ്പ് നിറം കാണാം. കണ്ണുകൾക്ക് നീല നിറമാണ്. നല്ല തിളങ്ങുന്ന നീല നിറത്തിലുള്ള ഉരസ്സിൽ മധ്യ ഭാഗത്തായി ഒരു കറുത്ത പാടും അതിന് മുകളിലായി നേർത്ത കറുപ്പ് വരകളും കാണാം. വിളറിയ നീല നിറത്തിലുള്ള കാലിന്റെ പിൻഭാഗം കറുത്തിട്ടാണ്. ചിറകുകൾ സുതാര്യമാണ്.  ചിറകിലെ പൊട്ട് മങ്ങിയ മഞ്ഞ നിറത്തിലോ തവിട്ട് നിറത്തിലോ കാണപ്പെടുന്നു.  ഉദരത്തിന്റെ വശങ്ങൾ പൊതുവെ നീല നിറത്തിലും മുകൾ ഭാഗം കറുപ്പ് നിറത്തിലും കാണപെടുന്നു.  ഉദരത്തിന്റെ 8 , 9 ഖണ്ഡങ്ങൾ മുഴുവനായും നീല നിറത്തിലാണുള്ളത്.  ഉദരത്തിന്റെ പത്താം ഖണ്ഡത്തിൽ X ആകൃതിയിലുള്ള ഒരു കറുത്ത പാട് കാണാം. ഉദരത്തിന്റെ പത്താം ഖണ്ഡത്തിന്റെ നേർപകുതി വലിപ്പത്തിലുള്ള കുറുവാലുകൾക്ക് കറുത്ത നിറമാണ്. മുകളിലെ ജോഡി കുറുവാലുകളുടെ അറ്റം കൊളുത്ത് പോലെ അല്പം അകത്തേക്ക് വളഞ്ഞ് കാണപ്പെടുന്നു.  കൂടാതെ ഇവയുടെ ആഗ്രഭാഗം വിഭജിച്ച് ഒരു ശിഖരം പോലെ കാണാം.  ആൺതുമ്പിയുടെ ഉദരത്തിന് 30 - 32.5 മില്ലീമീറ്റർ വരെ വലിപ്പമുണ്ടായിരിക്കും.

#### പെൺതുമ്പി
പെൺതുമ്പിക്ക് ആൺതുമ്പിയെ അപേക്ഷിച്ച് അല്പം വലിപ്പം കുറവാണ്. പെൺതുമ്പിയുടെ ഉദരത്തിന് 29 മില്ലീമീറ്റർ വരെയാണ് വലിപ്പം. പെൺതുമ്പിയുടെ ശരീരത്തിലെ പാടുകളും വരകളും ആൺതുമ്പിയുടേതിന് സമാനമാണെങ്കിലും ശരീരത്തിന്റെ നിറത്തിൽ വ്യത്യാസമുണ്ട്.  കണ്ണുകൾക്കും ഉരസ്സിനും നീല കലർന്ന പച്ച നിറമാണ്.  ഉദരം വിളറിയ നീല നിറത്തിലാണ് കാണപ്പെടുന്നത്.

സാധാരണയായി കാണപ്പെടുന്ന ഒരു തുമ്പിയാണെങ്കിലും മറ്റ് പൂത്താലി തുമ്പികളോടുള്ള രൂപ സാദൃശ്യം കാരണം കുറുവാലൻ പൂത്താലി വളരെ അപൂർവ്വമായി മാത്രമേ റെക്കോർഡ് ചെയ്യപ്പെട്ടിട്ടുള്ളൂ.  നാട്ടുപൂത്താലി, കാട്ടുപൂത്താലി എന്നീ തുമ്പികളുമായി വളരെ സാദൃശ്യമുണ്ടെങ്കിലും കുറുവാലുകളുടെ വലിപ്പക്കുറവ് കുറുവാലൻ പൂത്താലിയെ കാഴ്ച്ചയിൽ വ്യത്യസ്തമാക്കുന്നു. കൂടാതെ മുകളിലെ ജോഡി കുറുവാലുകളുടെ അഗ്രഭാഗത്തുള്ള സവിശേഷാകൃതി നാട്ടുപൂത്താലിയിൽ നിന്നും കുറുവാലൻ പൂത്താലിയെ എളുപ്പത്തിൽ വേർതിരിച്ചറിയാൻ സഹായിക്കുന്നു.

### ആവാസവ്യവസ്ഥ
കുളങ്ങൾ, തടാകങ്ങൾ, നെൽപ്പാടങ്ങൾ, ചതുപ്പ് നിലങ്ങൾ തുടങ്ങിയ സ്ഥലങ്ങളിലാണ്  കുറുവാലൻ പൂത്താലി മുട്ടയിട്ടു വളരുന്നത്

## ചിത്രശാല

File:Pseudagrion australasiae - male thumboor 10.jpg|ആൺതുമ്പി
File:Pseudagrion australasiae male anal appendages.jpg|കുറുവാലുകൾ
File:Pseudagrion australasiae-Kadavoor-2016-07-11-003 (appendages).jpg|കുറുവാലുകൾ


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ഉലീസി അൾഡോറോണ്ടി

**ഉലീസി അൾഡോറോണ്ടി** (ജീവിതകാലം : 11 സെപ്റ്റംബർ 1522 - 4 മെയ് 1605) ഒരു ഇറ്റാലിയൻ പ്രകൃതിശാസ്‌ത്രപണ്‌ഡിതനും 1568 ൽ സ്ഥാപിക്കപ്പെട്ടതും യൂറോപ്പിൽ ഇത്തരത്തിൽ ആദ്യത്തേതുമായിരുന്ന ബൊലോഗ്നായുടെ ബൊട്ടാണിക്കൽ ഗാർഡന്റെ സ്ഥാപനത്തിനു പിന്നിലുള്ള ചാലകശക്തിയുമായിരുന്നു. കാൾ ലിനേയസും കോംറ്റെ ഡി ബഫോണും അദ്ദേഹത്തെ പ്രകൃതിചരിത്ര പഠനത്തിന്റെ പിതാവായി കണക്കാക്കിയിരുന്നു. 

## അവലംബം

വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1522-ൽ ജനിച്ചവർ
വർഗ്ഗം:1605-ൽ മരിച്ചവർ
വർഗ്ഗം:ഇറ്റാലിയൻ പക്ഷിശാസ്ത്രജ്ഞർ
വർഗ്ഗം:ഇറ്റാലിയൻ ജീവശാസ്ത്രജ്ഞർ
വർഗ്ഗം:ഇറ്റാലിയൻ പ്രാണിശാസ്ത്രജ്ഞർ‎
വർഗ്ഗം:ഇറ്റാലിയൻ സസ്യശാസ്ത്രജ്ഞർ
വർഗ്ഗം:മതവിചാരണയുടെ ഇരകൾ
ജൂലിയസ് പിയർ റാമ്പർ

**ജൂലിയസ് പിയർ റാമ്പർ** (21 July 1801 – 10 August 1870) ഒരു ഫ്രഞ്ച് പ്രാണിപഠനശാസ്ത്രജനായിരുന്നു.

അദ്ദേഹം മദ്ധ്യധരണ്യാഴിയിലുള്ള ഒരു ദ്വീപ് ആയ കോർസിക്കയിലെയും ആൻഡലൂഷ്യയിലെയും പ്രാണികളെക്കുറിച്ചുള്ള പഠനത്തിൽ ഏർപ്പെട്ടു. അദ്ദേഹത്തിന്റെ *Histoire naturelle des insectes* (1842) എന്ന ഗ്രന്ഥം വളരെ പ്രശസ്തമാണ്. അദ്ദേഹം Société entomologique de France-ന്റെ പ്രസിഡന്റായിരുന്നു.

## കൃതികൾ
**Catalogue des lépidoptères insectes Néuroptères de l’île de Corse* (1832)
**Faune entomologique de l’Andalousie* (two volumes, 1837–1840)
**Histoire naturelle des insectes( part of the *Suites à Buffon*, 1842)
**Catalogue systématique des Lépidoptères de l’Andalousie* (1858–1866).
*[[Adolphe Hercule de Graslin]], [[Jean Baptiste Boisduval]] എന്നിവരോടൊപ്പം: *Collection iconographique et historique des chenilles; ou, Description et figures des chenilles d'Europe, avec l'histoire de leurs métamorphoses, et des applications à l'agriculture* Paris,Librairie encyclopédique de [[Nicolas Roret|Roret]],1832.

==ഉറവിടങ്ങൾ ==
Jean Gouillard (2004). *Histoire des entomologistes français, 1750–1950*. Édition entièrement revue et augmentée. Boubée (Paris) : 287 p. 
Jean Lhoste (1987). *Les Entomologistes français. 1750–1950''. INRA Éditions .

വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1801-ൽ ജനിച്ചവർ
വർഗ്ഗം:1876-ൽ മരിച്ചവർ
വർഗ്ഗം:ഫ്രഞ്ച് പ്രാണിശാസ്ത്രജ്ഞർ
വർഗ്ഗം:ശലഭശാസ്ത്രജ്ഞർ
വർഗ്ഗം:ഫ്രഞ്ച് ജന്തുശാസ്ത്രജ്ഞർ
വർഗ്ഗം:ഫ്രഞ്ച് വർഗ്ഗീകരണജ്ഞർ
വർഗ്ഗം:19-ആം നൂറ്റാണ്ടിലെ ശാസ്ത്രജ്ഞർ‎
ടൗസെന്റ് ദെ ചാർപ്പെന്റിയർ

ജർമ്മൻ ഭൂഗർഭശാസ്ത്രജ്ഞനും പ്രാണിപഠനശാസ്ത്രജ്ഞനും ആയിരുന്നു **ടൗസെന്റ് ദെ ചാർപ്പെന്റിയർ** (Toussaint de Charpentier) (22 നവംബർ1779 – 4 മാർച്ച് 1847). അദ്ദേഹത്തിന്റെ *Libellulinae europaeae descriptae e depictae* (1840) എന്ന കൃതി വളരെ പ്രശസ്തമാണ്.

## കൃതികൾ
**Kurze Beschreibung sämtlicher beim Amalgamierwerk Halsbrücke bei Freiberg vorkommenden Arbeiten*, 1802
**Übersetzung von Rinmans Allgemeindem Bergwerkslexikon*, 1808
**Darstellung der Höhe verschiedener Berge, Flüsse und Orte Schlesiens*, 1812
*
*
**Über Gletscher*, 1819
**Bemerkungen auf einer Reise von Breslau über Salzburg, Tirol und der südlichen Schweiz nach Rom, Neapel und Paestum* Bd. 1-2, 1820
**Horae Entomologicae*, 1825
**Libellulinae Europaeae*, 1840
**Orthopterae*, Heft 1-10, 1841–1843

## അവലംബം

വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1779-ൽ ജനിച്ചവർ
വർഗ്ഗം:ജർമ്മൻ പ്രാണിശാസ്ത്രജ്ഞർ
വർഗ്ഗം:ഭൂഗർഭശാസ്ത്രജ്ഞർ
വർഗ്ഗം:ശലഭശാസ്ത്രജ്ഞർ
കോൺറാഡ് ഗെസ്നെർ

**കോൺറാഡ് ഗെസ്നെർ** (; ;   or ;, ജീവിതകാലം : 26 മാർച്ച് 1516 - 13 ഡിസംബർ 1565) ഒരു സ്വിസ് ഭിഷഗ്വരനും, പ്രകൃതിശാസ്ത്രജ്ഞനും, ഗ്രന്ഥനാമം പട്ടികപ്പെടുത്തുന്നയാളും, ഭാഷാശാസ്ത്രജ്ഞനുമായിരുന്നു. സ്വിറ്റ്സർലൻഡിലെ സുറിച്ചിൽ, ഒരു ദരിദ്ര കുടുംബത്തിലാണ് അദ്ദേഹം ജനിച്ചത്. അദ്ദേഹത്തിന്റ പിതാവും അദ്ധ്യാപകരും കുട്ടിയിൽ ഒളിഞ്ഞു കിടക്കുന്ന കഴിവുകൾ മനസ്സിലാക്കുകയും സർവ്വകലാശാലയിലെ പഠനത്തിന് അദ്ദേഹത്തെ പിന്തുണക്കുകയും ചെയ്തു. അവിടെ അദ്ദേഹം ക്ലാസിക്കൽ ഭാഷകൾ, ദൈവശാസ്ത്രം, വൈദ്യശാസ്ത്രം എന്നിവ പഠിച്ചു. അദ്ദേഹം സൂറിച്ച് നഗരത്തിലെ വൈദ്യനായി നിയമിതനായ അദ്ദേഹം ശേഖരത്തിലും, ഗവേഷണത്തിലും എഴുത്തിലുമായി തന്റെ സമയം ചെലവഴിച്ചിരുന്നു.

## അവലംബം


വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1516-ൽ ജനിച്ചവർ
വർഗ്ഗം:1565-ൽ മരിച്ചവർ‎
വർഗ്ഗം:പ്ലേഗ് ബാധിച്ച് മരണപ്പെട്ടവർ
വർഗ്ഗം:സ്വിസ് സസ്യശാസ്ത്രജ്ഞർ
വർഗ്ഗം:സ്വിസ് ശാസ്ത്രജ്ഞർ
വർഗ്ഗം:16-ആം നൂറ്റാണ്ടിലെ ശാസ്ത്രജ്ഞർ
കളിമൺ ഫലകം

പുരാതന പൗരസ്‌ത്യ നാഗരികതയിൽ, **കളിമൺ ഫലകങ്ങൾ** (അക്കാഡിയൻ ടുപ്പു) ഒരു എഴുത്തു മാദ്ധ്യമമായി ഉപയോഗിച്ചിരുന്നു, പ്രത്യേകിച്ച് ക്യൂണിഫോം ലിപിയിൽ എഴുതുന്നതിനായി. ഇത് വെങ്കലയുഗത്തിൽ മുഴുവനും അതുപോലെതന്നെ ഇരുമ്പു യുഗത്തിലും ഉപയോഗിക്കപ്പെട്ടു. 

## അവലംബം

വർഗ്ഗം:കളിമൺ ഫലകങ്ങൾ
വർഗ്ഗം:എഴുത്ത് മാധ്യമങ്ങൾ
ഖാദിം ഹുസൈൻ റിസ്‌വി

പാകിസ്താനിലെ പ്രമുഖ മത പ്രഭാഷകനും പാക്കിസ്ഥാന്റെ ബ്ലാസ്ഫെമി നിയമത്തിൽ വരുത്തുന്ന മാറ്റത്തിനെതിരെ പ്രതിഷേധിക്കുന്ന 2015 ൽ സ്ഥാപിതമായ ഒരു മത രാഷ്ട്രീയ സംഘടന തെഹ്രീക് - എ - ലബ്ബൈക് പാകിസ്താൻ എന്ന സംഘടനയുടെ സ്ഥാപകനുമാണ് **ഖദീം ഹുസൈൻ**.(ജനനം:22 ജൂൺ 1966- മരണം: 20 നവംബർ 2020)

## മുൻകാല ജീവിതം
1966ൽ പഞ്ചാബിലെ ആറ്റോക്‌ ജില്ലയിൽ ഖാതിം  ഹുസൈൻ ജനിച്ച.ലാഹോറിലെ പീർ മക്കി മസ്ജിദിൽ എല്ലാ വെള്ളിയാഴ്ചയും അദ്ദേഹം പ്രഭാഷണം നടത്തിയിരുന്നു. 2005ൽ നടന്ന ഒരു വാഹന അപകടത്തെ തുടർന്ന് വീൽചെയർ സ്ഥിരമായി ഉപയോഗിക്കേണ്ടി വന്നു അദ്ദേഹത്തിന്. 2015ൽ *തെഹ്രീക്ക് ഈ ലബ്ബൈക് പാകിസ്താൻ* എന്ന രാഷ്ട്രീയ സംഘടനക്ക് രൂപം നൽകി. ദൈവനിന്ദ നിയമത്തിനെതിരെ സംസാരിച്ച പഞ്ചാബ് ഗവർണർ സൽമാൻ തസീറിനെ,*തെഹ്രീക്‌  ലബ്ബൈക് യാ റസൂലുല്ലാഹ്* എന്ന സംഘടനയുടെ പ്രവർത്തകനായ മുംതാസ് ഖദ്റി കൊലപ്പെടുത്തുകയുണ്ടായി.അതിനെ തുടർന്ന് മുംതാസ് ഖദ്‌റിയെ കോടതി തൂക്കി കൊലയ്ക്ക് വിധിച്ചു. ഈ സംഭവത്തിന് ശേഷമാണ് പാകിസ്താനിൽ *തെഹ്രീക്‌ എ ലബ്ബൈക്* എന്ന സംഘടന ഉയർന്നുവന്നത്. ദൈവനിന്ദ നിയമത്തിന് വേണ്ടി പ്രവർത്തിക്കുന്ന ഇദ്ദേഹം "ദൈവനിന്ദാ പ്രവർത്തകൻ" എന്ന പേരിൽ അറിയപ്പെടുന്നു.

## പുസ്തകങ്ങൾ
Some of his books include:
**Tayaseer Abwab-ul-Sarf* (تیسر ابواب الصرف), Maktba Majadia Sultania, 2013, 680 p.
**Taleemat-e-Khadimiya* (تعلیمات خاد میۃ), Allama Fazal Haaq Publications, 2015, 677 p.
**Fazail-e-Durood Shareef* (فضائل درود شریف), Dajkot, 2018, 332 p.
## അവലംബം

വർഗ്ഗം:1966-ൽ ജനിച്ചവർ
വർഗ്ഗം:ഇസ്ലാമിസ്റ്റുകൾ
വർഗ്ഗം:പാകിസ്താൻകാരായ അംഗപരിമിതർ
വർഗ്ഗം:2020-ൽ മരിച്ചവർ
കൃഷ്ണ-ഗോദാവരി തടം

ഭാരതത്തിൽ കണ്ടെത്തിയ ഒരു പെരി-ക്രാറ്റോണിക് പാസ്സീവ് മാർജിൻ തടമാണ് **കൃഷ്ണ-ഗോദാവരി തടം**. കൃഷ്ണ, ഗോദാവരി എന്നീ നദീ തടത്തിലായി ഏകദേശം 50000 ചതുരശ്ര കിലോ മീറ്ററിലായി ഈ തടം പരന്നു കിടക്കുന്നു. പ്രകൃതി വാതക നിക്ഷേപം മൂലമാണ് ഈ തടം പ്രസിദ്ധമായത്.
## പര്യവേഷണം
1983-ലാണ് ആദ്യമായി ഇവിടെ വാതക നിക്ഷേപം കണ്ടെത്തിയത്.

വർഗ്ഗം:ഇന്ത്യയിലെ എണ്ണപ്പാടങ്ങൾ
വർഗ്ഗം:ഫോസിൽ ഇന്ധനങ്ങൾ ഇന്ത്യയിൽ
വർഗ്ഗം:ആന്ധ്രാപ്രദേശിന്റെ ഭൂമിശാസ്ത്രം
കണ്ണീച്ച

**ക്ലോറോപിഡെ** (Chloropidae) ഒരു  ഈച്ച കുടുംബമാണ്  ലോകത്താകമാനം 160 ജനുസുകളിലായി 2000-ൽ അധികം ഇനങ്ങളെ ഇതുവരെ വിവരിച്ചിട്ടുണ്ട്. വളരെച്ചെറുതും കറുപ്പോ  മഞ്ഞയോ  നിറവുമുള്ള ഇവ രോമമില്ലാത്തതിനാൽ തിളക്കമുള്ളവയാണ്. ഇവയുടെ ലാർവകൾ സസ്യഭുക്ക് ആണ്. പരാദ സ്വഭാവവും വേട്ടയാടുന്ന സ്വഭാവവും ഉള്ളവയുമുണ്ട്. അപൂർവം ചിലയിനങ്ങൾ മറ്റുള്ളവരുടെ ഭക്ഷണം തട്ടിയെടുക്കുന്നു. *[[Hippelates]]*, *[[Siphunculina]]* (ഉദാ: *S. funicola*) എന്നീ ജനുസിൽപ്പെട്ടവ മനുഷ്യർ ഉൾപ്പെടെയുള്ള സസ്തനികളുടെ കണ്ണുകളിൽനിന്നും കണ്ണുനീർ കുടിക്കുന്നതിനാൽ അവയെ കണ്ണീച്ച എന്നും വിളിക്കാറുണ്ട്. 

## വംശജനിതകബന്ധം

## ചിത്രശാല

Image:Meromyza.saltatrix.male.jpg|*[[Meromyza saltatrix]]*
Image:Fly November 2007-16.jpg|*[[Thaumatomyia notata]]*
Image:Oscinella frit.jpg|*[[Oscinella]] sp.*
File:Meromyza sp. on Achillea millefolium.ogv|*[[Meromyza]]* sp. on *[[Achillea millefolium]]* (video, 1m 57s)
File:Chlorops spec on Tanacetum vulgare.ogv|*[[Chlorops]]* sp. on *[[Tanacetum vulgare]]* (video, 51s)


## അവലംബം
*Andersson, H., 1977  *Taxonomic and phylogenetic studies on Chloropidae (Diptera) with species reference to Old World ge*near. Entom. Scand. Suppl. 8: 1-200 Keys most Old World genera.
*Becker, T., 1910  Chloropidae. Eine monographische Studie. *Archivum Zoologicum Budapest* 1:23-174 Keys genera and species of world fauna.
*Duda. 1933-1935. Chloropidae. In Lindner *Die Fliegen der paläarktischen Region* (the Flies of the Palaearctic Region).4, 68,1-278. 
*E.P. Narchuk, E.S. Smirnov, L.I. Fedoseeva Family Chloropidae in Bei-Bienko, G. Ya, 1988 *Keys to the insects of the European Part of the USSR* Volume 5 (Diptera) Part 2 English edition
***Chinery, Michael** *Collins Guide to the Insects of Britain and Western Europe* 1986 (Reprinted 1991)
*Fossil Diptera catalog 

## പുറം കണ്ണികൾ

*Pest Information Wiki
*  Mass occurrences of Thaumatomyia notata (Narchuk)
*Encyclopedia of Life World checklist and images

വർഗ്ഗം:ഷഡ്‌പദങ്ങൾ
വർഗ്ഗം:ക്ലോറോപിഡെ